text:
सेहन्ता लागलै रहल अपन काबिलियत पर
सबसs पहिले बबली मीरा अपन प्रस्तुति देलथिन्ह। हुनकर प्रस्तुति देशभक्तिपूर्ण कविता छल जेकर प्रदर्शन अद्भुत रहय-
कविता के बोल छेलै
भारत माँ की हृदय वेदना किससे कहूँ कैसे कहूँ
प्रस्तुति करण के बाद मीरा जी कानs लगलखिन से सबके बुझायल।
ओकर बाद दोसर नंबर पर सुजीत कुमार जे कविता सुनैलखिन ओहि में मुनव्वर राणा जी के कविता के आगू बढ़ेलखिन। बोल रहै -
१) जो भी सुनती है तो हवाएं वो हैरान हुआ जाता है*
और दोसर ग़ज़ल के मतला
२) रात काली है चिरागों को जलाये रखना
सुबह करीब है हिम्मत को बनाए रखना
सुना के भाव विभोर कs देलखिन।
ओकर बाद तेसर नंबर पर .विजय बाबू मंच पर अपन कविता
के प्रस्तुति देलखिन।
कविता के बोल रहय-
लॉकडाउन लॉकडाउन में बारह की
बजाय साढ़े बारह हम तत्पर छी
थोड़य हार मानय बला हमहूँ छी
ओकर बाद चतुर्थ कवि के रूप में .बी के कर्ण जी के देशभक्तिक कविता के प्रस्तुति भेल जैह में भारत के खेल के गुणगान और क्षेत्रभक्तिक इक्छा व्यक्त कयल गेल छल। आओर उम्मीद केला की ६ करोड़ के आबादी में १ टा ओलंपिक मैडल चाही।
शीर्षक रहे
मिथिला के लेल १ ओलंपिक मैडल
कविताक बोल छेलै
मोन मुरझाएल अछि अपन व्यक्तित्व पर
सेहन्ता लागलै रहल अपन काबिलियत पर
तखन पंचम कवि के रूप में ज्ञानवर्धन एक टा कविताक प्रस्तुति कयलथिन्ह जाहिमे देशभक्तिक संग पूरा भारत समाहित छल।
तखन आखिर में अमन आकाश अपन यात्रा वृतांत "बस टू पटना" सुनौलथिन्ह जाहिमे एक टा विद्यार्थी बाहर पढ़ै ला पठाबय पर कोन कोन दिक्कत होईछ और माँ बाप के अलावा समाज ओहि बालकक प्रति अपन की चारणा बना लय छै से सब सुनय लेल भेंटल।
एक टा फकरा सुना अमन आजुक अभिभावकक मोनक दशा के जीवंत कs देलथिन्ह-
फकरा छेलै -
बिगड़ल बेटी बने नर्स
बिगड़ल बेटा पढ़े कॉमर्स
एवम प्रकारे आई ५ टा कविता सुनय ला भेटल और एक टा यात्रा वृत्तांत जे जीवंत,सुंदर,और सामायिक छेलै।
तहि दुआरे हम .बबली मीरा, सुजीत कुमार, .विजय कुमार .बी के कर्ण, ज्ञान वर्धन एवं .अमन आकाश के बहुत बहुत धन्यवाद दै छी। एक बार पुनः हम .विजय बाबू के सफल एवं सुगठित कवि सम्मेलन के मंच संचालन के दुआरे बहुत बहुत बधाई और धन्यवाद दै छी।
विजय बाबू, .विनय कर्ण, .आशीष और .बी के कर्ण सs हम विशेषकर क्षमा माइंग रहल छी कि हुनकर हम बस प्रस्तुति करण के सबके समक्ष राखलौं । हम सदस्यगण मे बहुत छोट छी और त अगर हमर समीक्षा में कोनो त्रुटि रैह गेल होय त हमरा क्षमा करब।
........
रपटक लेखक - अभिनव मल्लिक
प्राप्ति माध्यम - विजय बाबू
प्रतिक्रियाक लेल ईमेल - editorbejodindia@gmail.com


c: text/html

text:
भुवनेश्वर
भुवनेश्वर (/ˌb[invalid input: 'uu']vəˈn[invalid input: 'ay']ʃwər/) उडिसाकऽ राजधानी छी। ई शहरक नजदिकमे विश्व प्रसिद्ध सूर्य मन्दिर स्थित अछि। भुवनेश्वर भारतक पूर्वमे अवस्थित उडिसाक राजधानी छी। प्राचीन कालमे एकरा कलिङ आओर उत्कल नामसँ चिनहल जाइत छ्ल। भुवनेश्वरक इतिहासमे एकटा महत्वपूर्ण स्थान अछि, तेसर शताब्दी ईसा पूर्वमे एतय प्रसिद्ध कलिङ युद्ध भेल छल। युद्धक परिणामसँ सम्राट अशोक एक लडाकू योद्धासँ प्रसिद्ध बौद्ध अनुयायी बनल छल।
इतिहास[सम्पादन करी]
सन्दर्भ सुची[सम्पादन करी]
बाह्य जडीसभ[सम्पादन करी]

robotstxt: allowed

filter: keep


text:
रुद्रकांत जी गीता के श्लोक के पहिने मैथिली मे पद्य के रूप मे अनुवाद कएलखिन्ह फेर ओकर भाव के अनुवाद करि ओकरा आम लोक के लेल आसान बना देलखिन्ह. सभ सं अचरज के गप ई जे ओ एहि गीता के अनुवाद सिर्फ डेढ़ मास मे कएलखिन्ह. जखन कि गीता के 18 अध्याय मे कुल 705 श्लोक अछि.
हिनकर अनुवाद कएल गीता आम लोक के आसानी सं समझ मे आबि सकैत अछि. मैथिली के लेल ई एकटा नीक खबर अछि. एहि सं मैथिली साहित्य आओर समृद्ध होएत आओर लोक के रुझान सेहो बढ़त. हुनका सं प्रेरणा ल आओर लोक एहि क्षेत्र मे काज करय लेल आगां अएताह आओर नव-नव किताबक... ग्रंथक अनुवाद करताह.
मुदा सभसं पैघ जरूरत अछि मैथिली साहित्य के आम लोक तक पहुंचाबय के. अखन धरि ई आम लोक के पहुंत सं दूर अछि. दिल्ली...पटना केर त गप छोडुं दरभंगा...मधुबनी तक मे मैथिलीक पोथी...किताब खरीदय लेल लोक के भारी परेशानी उठाबय पड़य छनि. दस दोकान खोजु त एक मे दू-चारि टा किताब मिलत.
मिथिला अलग राज्य के मांग के लेल संघर्ष मे जुटल लोक सभ के पहिने एहि बात पर ध्यान देबय के चाही. नहि किताब... नहि कोनो नियमित पेपर... पत्रिका आ चैनल. पूरा मिथिला घुमि लिअ मुश्किल सं एकटा दोकान के बोर्ड मैथिली मे मिलत. अखन काफी किछ करय के जरूरत अछि. कि कहैत छी अहां?


text:
> मैयूप कयलक स्वर बुलंद
नव दिल्ली. मैथिली-भोजपुरी अकादमी, नव दिल्ली द्वारा रविदिन 13 जनवरी 2013 कें मंडी हाउस स्थित श्रीराम कला केंद्र मे एक कवि सम्मलेन आयोजित कयल गेल छल. अकादमी मे मैथिलीक प्रतिनिधि रहितहुं बेर-बेर मैथिलीक अवहेलना होइत रहल अछि. अकादमीक आने कार्यक्रम जकां ओहू कार्यक्रमक आमंत्रण पत्र भोजपुरी मे छल आ मंच उद्घोषणा सेहो भोजपुरिये मे भ' रहल छल. कार्यक्रम मे भोजपुरीक 11टा कवि आमंत्रित छलाह त' मैथिलीक मात्र 8टा. एकर संगहि आओर किछु घटना तेहन घटल जे मैथिल युवा लोकनि कें पसिन नहि आयल.
कार्यक्रम मे मैथिल यूथ परिषद् केर 10 सदस्यीय टीम सेहो गेल छल. घटनाक्रम सं परिषद् केर सदस्य लोकनि आक्रोशित भेलाह. परिषद् केर महासचिव मुकेश मिश्र मिथिमीडिया कें कहलनि जे मैथिलीक एहन तिरस्कार सहल नहि जायत. एहि सम्बन्ध मे दिनांक 14 जनवरी 2013 कें दिल्लीक मुख्यमंत्री श्रीमती शीला दीक्षित कें 'मैथिल यूथ परिषद्' द्वारा उपराग पत्र पठा देल गेल. परिषद् अकादमी भंग क' मैथिली लेल फराक अकादमी केर मांग केलक अछि.
ज्ञात हो जे मैथिली-भोजपुरी अकादमी केर एहन किरदानी बेर-बेर उजागर भ' रहल अछि जाहि सं मैथिलीभाषी मे रोष व्याप्त अछि. अकादमी मे मैथिली प्रतिनिधि पर सेहो आंगुर उठैत अछि संगहि जे मैथिली साहित्यकार एहन कार्यक्रम सभ मे भाग लैत छथि सेहो एहि लेल दोषी कहल जा रहल छथि. लोकक कहब अछि जे एहन कार्यक्रमक पूर्ण विरोध होयबाक चाही. (Report: मिथिमीडिया ब्यूरो)
नव दिल्ली. मैथिली-भोजपुरी अकादमी, नव दिल्ली द्वारा रविदिन 13 जनवरी 2013 कें मंडी हाउस स्थित श्रीराम कला केंद्र मे एक कवि सम्मलेन आयोजित कयल गेल छल. अकादमी मे मैथिलीक प्रतिनिधि रहितहुं बेर-बेर मैथिलीक अवहेलना होइत रहल अछि. अकादमीक आने कार्यक्रम जकां ओहू कार्यक्रमक आमंत्रण पत्र भोजपुरी मे छल आ मंच उद्घोषणा सेहो भोजपुरिये मे भ' रहल छल. कार्यक्रम मे भोजपुरीक 11टा कवि आमंत्रित छलाह त' मैथिलीक मात्र 8टा. एकर संगहि आओर किछु घटना तेहन घटल जे मैथिल युवा लोकनि कें पसिन नहि आयल.
कार्यक्रम मे मैथिल यूथ परिषद् केर 10 सदस्यीय टीम सेहो गेल छल. घटनाक्रम सं परिषद् केर सदस्य लोकनि आक्रोशित भेलाह. परिषद् केर महासचिव मुकेश मिश्र मिथिमीडिया कें कहलनि जे मैथिलीक एहन तिरस्कार सहल नहि जायत. एहि सम्बन्ध मे दिनांक 14 जनवरी 2013 कें दिल्लीक मुख्यमंत्री श्रीमती शीला दीक्षित कें 'मैथिल यूथ परिषद्' द्वारा उपराग पत्र पठा देल गेल. परिषद् अकादमी भंग क' मैथिली लेल फराक अकादमी केर मांग केलक अछि.
ज्ञात हो जे मैथिली-भोजपुरी अकादमी केर एहन किरदानी बेर-बेर उजागर भ' रहल अछि जाहि सं मैथिलीभाषी मे रोष व्याप्त अछि. अकादमी मे मैथिली प्रतिनिधि पर सेहो आंगुर उठैत अछि संगहि जे मैथिली साहित्यकार एहन कार्यक्रम सभ मे भाग लैत छथि सेहो एहि लेल दोषी कहल जा रहल छथि. लोकक कहब अछि जे एहन कार्यक्रमक पूर्ण विरोध होयबाक चाही. (Report: मिथिमीडिया ब्यूरो)
भोजपुरी (मैथिली)-भोजपुरी अकादमी !!!
>मैथिलीक मर्दन, तइयो धनसन
मैथिली-भोजपुरी अकादमी जखन गठित भेल छल, लोक कने अकचकायल छल. मैथिली प्रेमी किन्नहुं भोजपुरीक संग नहि चाहैत छथि. तखन सरकारी प्रयास केर सराहना भेल. एक दिस बिहार मे चिर उपेक्षित मैथिली कें भोजपुरियो संगे प्रसार-प्रचार हेतु दिल्ली सरकार केर एहि डेग सं हर्ख हो ने हो संतोष अवश्य भेल छल. अकादमी गठनक उद्देश्य आ कार्यक्रम मे मैथिली लेल कनियो कम व्यवस्था नहि देखल गेल अछि. तखन मैथिली कें पितियौत, पिसियौत, ममियौत, मौसियौत आ आब त' समधौत बला घून जे लागल छैक तकर प्रकोप ओतहु देखल गेल. मुदा जे हो मैथिली लेल काज होइत से कम पैघ बात नहि. एम्हर जे एक बात सोझा आयल अछि से अजगुत अछि....READ MORE @ भोजपुरी (मैथिली)-भोजपुरी अकादमी !!!
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
मिथिमीडिया कें जियओने रखबा लेल सालक लगभग 1 लाख टाका खर्चा छै. एतेक खर्च मे दैनिक 1-2 पोस्ट आ सोशल मीडिया एक्टिविटी संभव भ' सकैत छै. खर्चक भरपाइ लेल मिथिमीडिया पर विज्ञापन वा पार्टनरशिपक माध्यम सं मदति करबाक बाट खुजल अछि.
विशेष जनतब एतय देल अछि:
1. मिथिमीडिया कम सं कम 1000 टाका मोलक विज्ञापन स्वीकार करैत अछि जे मास भरिक लेल वेब पर रहैत अछि, यएह साल भरिक लेल 10000 टाका मे देखाओल जाइत अछि.
2. मिथिमीडिया संस्था ओ कार्यक्रमक एकबेरक न्यूज कवरेज ओ प्रमोशन (MithiEvents) कम सं कम 1000 टाका ओ एकसंग सालाना अनुबंध भेने 10000 टाका लेबाक प्रावधान रखने अछि. साल मे 12 कार्यक्रम सं बेसी भेने फराक चार्ज लागि सकैत अछि.
3. मिथिमीडिया 'बुक प्रमोशन' (MithiBooks) करैत अछि जाहि अंतर्गत 1 किताबक प्रमोशन वेब और सोशल मीडिया पर करैत अछि. बुक लांचिंग केर कवरेज ओ पोथी समीक्षा करैत अछि. एहू सेवा लेल कम सं कम 1000 टाका चार्ज कएल जाइ छै.
4. मिथिमीडिया प्रायोजित पोस्ट सेहो देबाक प्रावधान रखने अछि, जाहि लेल कम सं कम 1000 टाका देने प्रोडक्ट, संस्था, अभियान ओ व्यक्तिक प्रमोशन पोस्ट ओ सोशल मीडिया माध्यम सं कएल जाइत अछि. एहन तरहक पोस्ट #Sponsored रूप मे चिन्हित रहैत अछि.
5. मिथिमीडियाक काज पसंद भेने ओ सहयोगक इच्छा भेने सीधे डोनेट क' सेहो एकरा मदति कएल जा सकैत अछि.
कोनो तरहक विज्ञापन/पार्टनरशिप लेल सोझे mithimedia@gmail.com पर मेल पठाबी.
चलू संगे किछु डेग जे वेब पर मैथिली कें बेहतरी दिस ल' जाएत. जय मैथिली!


text:
गुरुवार, 29 जनवरी 2009
लोककथा: चतुर वानर
बहुत दिन पहिनेक बात थिक। एकटा महामूढ़ छल। ओ बड़दक हाट पर गेल आ अपन खेत जोतबाक हेतु एक जोड़ बड़द किनलक। घर घुरैत काल रस्तेमे साँझ पड़ि गेलै। ओकर गाम तखनो बहुत दूरे छलै। ओकरा एकटा पैघ जंगल पार करबाक छलै। जंगलमे बनैआ जानवर सभक वास छलै। तेँ ओ जाहि गाम द’ क’ जा रहल छल ताही गाममे राति बितयबाक निश्चय कयलक। सड़कक कातमे एकटा कोल्हु देखि ओ कोल्हुमे अपन जोड़ो बड़दकेँ बान्हि देलक आ से क’ क’ राति बिता लेलक। दोसर दिन भोरमे जखन ओ बड़दक जोड़केँ खोलए लागल तखनहि कोल्हुक मालिक ओकरा ललकि लेलकै - ‘तोँ के छेँ? हमर बड़द किएक ल’ जा रहल छेँ?’ ओ मूर्ख जवाब देलकै - ‘बड़द हमर थिक। हम हाटमे एकरा किनने छलहुँ आ राति भ’ जयबाक कारणेँ एत’ बिलमि गेल छलहुँ।’ मुदा तेली जोर दैत कहलकै - ‘नहि, नहि, बड़दक जोड़ हमर थिक। राति भरिमे कोल्हु ई दूनू बिआयल अछि। तोँ देखैत नहि छेँ जे ई दूनू एहीमे बान्हल अछि?’ मुरखाहा ततेक अकबका गेल जे ओकरा कोनो उत्तर दैत नहि बनलै। ओ जोड़ो बड़दकेँ छोड़ि कनैत-कनैत चलि देलक। जखन ओ थोड़ेक दूर गेल तँ ओकरा एकटा वानरसँ भेट भेलै। वानर ततेक चतुर छल जे ओकरा पंडित कहल जाइ छलै। ओ आदमी वानर लग गेल आ अपन रामकहानी कहि सुनौलकै। वानर कहलकै जे ओ पंचैती क’ देतै। तकर बाद ओ ओकरा कहलकै जे तोँ गाम जो आ किछु गौआँ सभकेँ एकट्ठा क’ क’ हमर बाट तकिहेँ।मुरखाहा घुरि गेल आ लगपासक किछु गौआँ सभकेँ जमा क’ क’ बाट ताक’ लागल। वानर कहने छलै जे ओ दुपहरेमे जूमि जयतै। गौआँ सभ तावत् धरि प्रतीक्षा करैत रहल यावत् सूर्य माथ पर आबि उतरि नहि गेला। बेरियामे वानर अत्यंत जरूरी काजमे बाझल रहबाक भम्हारा दैत आबि गेल। मूर्ख आदमी ओकरासँ पूछि बैसलै - ‘अहाँ एते देरीसँ किएक पहुँचलहुँ। लोक सभकेँ बहुत बेसी काल धरि प्रतीक्षा करा देलियै।’ पंडित वानर जवाब देलकै - ‘हम आबि रहल छलहुँ। तखने देखलहुँ जे एकटा पोखरिमे आगि लागि गेल छै। माछ सभ पाकि रहल अछि। यावत् आगि मिझायल नहि तावत् धरि हम रूकल रहलहुँ। वाह रे वाह! माछ सभ खूब पैघ-पैध आ सुअदगर छल।’ तेली सहित सभटा गौआँ बिहुँसि पड़ल आ बजैत गेल - ‘वाहरे खिस्सा! पोखरिमे कतहु आगि लगलै अछि?’ वानर पंडित जवाब देलक - ‘ई खिस्सा तेहने अछि जेना कोल्हुक द्वारा जोड़ा बड़दक बिआन करब।’ सभ केओ चुप्पी लाधि लेलक। वानर पंडित मूर्ख आदमीकेँ अपन बड़दक जोड़ी ल’ जयबाक आदेश देलकै। ओ तहिना कयलक। आब केओ रोकनिहार नहि छलै।
प्रस्तुतकर्ता रौशन कुमार झा पर 10:34 pm
कोई टिप्पणी नहीं:
सदस्यता लें टिप्पणियाँ भेजें (Atom)


text:
आब महामारी केर खतरा बढ़ल
कोसी केर बाढ़िक पानि आब कम भs रहल अछि. मुदा खतरा अखन कम नहिं भेल अछि. फेर पानि आबय केर खतरा अखन बनल अछि. ओना पानि कम भेलाह सं पानि सं होय वाला बीमारी सभ पैर पसारय लागल अछि. उल्टी कै...दस्त...जॉंडिस...मलेरिया सभ के प्रकोप बढ़ि गेल अछि. डायरिया के कइटा मामला सेहो पता चलल अछि. मुदा अस्पताल आओर राहत शिविर केर हाल नीक नहिं अछि. डॉक्टर आओर दवाई दुनु केर कमी अछि. ओना सरकार के दावा अछि जे डॉक्टर आओर दवाई केर एतेक व्यवस्था अछि जे महामारी नहि फैलत. मुदा दवाई आओर डॉक्टर के व्यवस्था सभतर नहिं दिख रहल अछि. दूर दराज के इलाका मे त हाल आओर खराब अछि. बीच-बीच मे तेज गर्मी... भारी झमैटिगर पानि भेलाह सं हाल से खराब अछि. लोक बीमार भs रहल छथिन्ह. ककरो बुखार त ककरो डायरिया धइने अछि. ओना एनजीओ सभ सेहो डॉक्टर...दवाई भेज रहल छथिन्ह मुदा ओ सभ बेसि शहर मे छथिन्ह. राहत शिविर सेहो बेसि शहर मे लागल अछि. कई ठाम त फर्जी लोक सभ के राहत... सामान लेबय केर खबर सेहो मिलल अछि जाहि सं सही लोक के राहत नहिं मिलि रहल अछि. सही लोक तक सामान नहिं पहुंच पाबि रहल अछि. जे दवाई सामान आबि रहल अछि रास्ता मे फर्जी लोक सभ एकटा झूंड बना अपना के पीड़ित बता सामान लs लैत छथिन्ह. बाढ़िक अएला एक मास भs गेल. एतेक दिन कष्ट मे रहला... पानि मे रहला केर कारणे लोक के हाल ओहिना खराब अछि. जे किछ खा-पिब कs दिन गुजारि रहल छथिन्ह एहि मे अखन तक लोक के लेल राहत केर नीक सं व्यवस्था नहिं भेलाह सं लोक बेसि कमजोर भ रहल छथिन्ह आ बीमार पड़ि रहल छथिन्ह. पानि ठमकला सं सेहो पानि वाला कई तरहक बीमारी फैलि रहल अछि. पानि कम भेलाह सं नाव... मोटरवोट के चलनाय मे सेहो परेशानी आबि रहल अछि ताहि कारणे गाम घर दिस राहत सेहो नहि जा पाबि रहल अछि. सड़क... रेलक पटरी सेहो बहल अछि. कतहुं जाएल जाए त केना.


text:
लवली झा।
आई ektaa dahej पर आधारित सत्य घटना के संक्षिप्त वर्णन लिख रहल छी।
अखन स चारि वर्ष पाहिले हमरा सासुरे में प्रिया के विवाह भेल रहेन खूब धूम धाम स वर अभियंता छैथ नाम प्रकाश झा प्रिया बहिन मे असगरे छलीः हुनकर बाबूजी 10,12लाख टका खर्च केने रहैथ बहुत सुंदर जोड़ी रहें सर समाज सब खूब विवाह स खूब आनंदित रहइथ एक साल बाद Ekta बेटा सेहो भेल मुदा दहेज रूपी अग्नि प्रिया के जीवन जरा क छाउर क डेलक भेल ई जे प्रिया के दहेज मे शायद कार के मांग शेहो रहें जे प्रिया के बाबूजी नै द पेलखीन ताहि द्वारे जखन ओ गर्भवती रहइथ t हुंका नैहर में छोड़ी देलखीन वरो देख सुन नई अबे छलखीन सासुर बाला सब हरदम हुनका संग गलत व्यवहार,मारपीट करै छलखिन आ नैहर स कार आन के लेल दबाव बनने रहे छल मुदा जखन कार नई भेट लेन त प्रिया के छल स बजा क हुनका संग प्रेम पूर्ण व्यवहार क हुनका फेर स गाड़ी के मांग केल गेल प्रिया बात नई मनली जाहि कारण पति ,सासू ,ससुर, आ सब परिवार मिली क मरैत मारैत जान स मारी क फांसी पर लटका देलक आ ताहु स जे मोन नै भरलई त पास के जंगल में लाश के फेक एलई जखन नैहार स सब गेल t कहलक je अपने आत्महत्या केनेे छैथ तकर बाद त केश भेल ससुर पक्ष सब जेल गेल कार पर चढ़ते रहला मुदा बात अत्तै काम नई होई छैक प्रिया के जाहि तरह मारल गेल बर्बरता स से फोटो पूरा सोसल मीडिया पर प्रकाशित भेल छल बहुत लोक देखने हैव । ऐकर सजा त कम स कम फांसी होबहे के चाहि मुदा कानूनों अजीव अच्छी सब बेल लक बाहर में आनंद s अछी, हत्यारा दानव सब के अपन एक वर्षक बेटा पर सेहू दया नई आयल । ताई लक अपना सब के बेटी विवाह बस लड़का के पोस्ट या पद स नई बल्कि पूरा परिवार के केहन व्यवहार आ रहन सहन पर ध्यान जरूर देवक चाही आ दहेज में कखनों कुछ गछवाक नई चाही ।बेटा बेटी के विवाह बिना लेनदेन के करू जौ मोन के मनालेब त बिना दहेज के विवाह करब जीवन सुखमय भ जायत , नही त कटेको प्रिया के बलि चढ़त काटेको बच्चा माय स अलग bh जयत कटेको माय बाप बेटी अछैत बिनु बेटी के भ जैत।


text: नव दिल्ली/दरिभंगा. साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012क घोषणा भेल अछि. मैथिली हेतु ई पुरस्कार मुरलीधर झा कें कथा संग्रह ' पिलपिलहा गाछ' लेल देल जायत. भुवनेश्वर मे साहित्य अकादेमीक अध्यक्ष सुनील गंगोपाध्यायक अध्यक्षता मे आयोजित अकादेमीक कार्यकारी मंडलक बैसार मे दिनांक 24 अगस्त 2012 कें साहित्य अकादेमी बाल साहित्य पुरस्कार 2012क 24 भाषा केर बाल साहित्यकारक नामक अनुमोदन कयल गेल. एहि बेर पुरस्कारक लेल 8 रचनाकारक बाल साहित्य मे हुनक समग्र योगदानक लेल, 9 कथा-संग्रह, 4 कविता-संग्रह, 2 निबंध आ 1 विज्ञान गल्पक लेल लेखक कें पुरस्कार देल जयबाक घोषणा कयल गेल अछि. बांग्ला लेल ई पुरस्कार बलराम बसाक कें कथा संग्रह 'भालूकर दोलना', अंग्रेजी लेल रस्किन बॉन्ड कें बाल साहित्य मे समग्र योगदान हेतु, हिंदी लेल बालशौरि रेड्डी कें बाल साहित्य में समग्र योगदान हेतु आ नेपाली लेल शिशुपाल शर्मा कें कविता संग्रह 'बाल-कविता कोसेली' हेतु प्रदान कयल जायत. (Source)


text:
प्रधानमंत्री स्वास्थ्य सुरक्षा योजना सामान्य रूप मे देश कें विभन्नि भागक मे सस्ती/विश्वसनीय स्वास्थ्य सेवाक कें उपलब्धता कें विसंगतिक कें दूर कर कें छै आ विशेष रूप स राज्यक मे गुणवत्ता चिकित्सा शिक्षा कें हासिल कर कें लेल सुविधाक विस्तार कर कें छै. इ योजना के मार्च 2016 मे मंजूरी दे गेल छेलई या.
प्रथम चरण
पीएमएसएसवाई मे पहले चरण मे दो घटक छै. अखिल भारतीय आयुविज्ञान संस्थान (एम्स), जैना छह संस्थान, बिहार (पटना), मध्य प्रदेश (भोपाल), उड़ीसा (भुवनेश्वर), राजस्थान (जोधपुर), छत्तीसगढ़ (रायपुर) और उत्तरांचल (ऋ षिकेश), प्रत्येक में एक-एक स्थापित करना(अई मे अधिकांशत: शुरु भ चुकल छै) व विद्यमान 13 मेडिकल संस्थानक कें उन्नयन छै.
इ राज्यक कें चयन मानव विकास सूचकांक साक्षरता दर बिस्तर अनुपात , गरीबी रेखा स नीचां रह वाला जनसंख्या आ प्रति व्यक्ति आय विभन्नि स्वास्थ्य सूचकांक जैना जनसंख्या के आधार पर बिस्तरक कें उपलब्धता गंभीर संचारी रोगक कें प्रसार कें दर शिशु मृत्यु दर आदी विभन्नि सामाजिक आर्थिक संकेतक कें आधार पर कैल गेलक्ष् या. प्रत्येक संस्था मे एकटा 960 बिस्तरक वाला अस्पताल हेतई (500 बेड मेडिकल कॉलेज कें अस्पताल कें लेल स्पेशलिटी /सुपर ) स्पेशलिटी कें लेल 300 बेड आइसीयू /दुर्घटना आघात कें लेल 100 बेड , आयुष व शारीरिक चिकित्सा आ पुनर्वास कें लेल 30 बेड) जेकर उद्देय स्वास्थ्य देखभाल 42 स्पेशलिटी/सुपर स्पेशलिटी विषयक स जुडल सुविधाक कें उबलब्धता आसानी स भ सकतई.
एकर अलावा 10 राज्यक मे फइलल13 मौजूदा चिकित्सा संस्थानक मे प्रत्येक संस्थान कें हिसाब स 120 करोड रुपया ( अइ मे स 100 करोड रुपया केंद्र सरकार स आ 20 करोड रुपया राज्य सरकारक दूवारा खर्च कैल जेतई) के परिव्यय कर ओकरा उन्नत कैल जेतई. इ संस्था अछि-
द्वितीय चरण
पीएमएसएसवाई कें दोसर चरण मे सरकार जे छै से अखिल भारतीय आयुर्विज्ञान संस्थान-जैना दो आ संस्थानक, जई मे स एकटा पश्चिम बंगाल आ उत्तर प्रदेश राज्य कें संस्थान का आ छह मेडिकल कॉलेज संस्थानों कें उन्नयन कें मंजूरी देल गेलई जे इ प्रकार कें छै-
एम्स जैसे संस्थान के लिए निर्धारित लागत 823 करोड़ रुपया छै अई संस्थानक कें लेल केंद्र सरकार द्वारा प्रत्येक कें लेल कर वाला खर्च 125 करोड़ रुपया छै
तीसरा चरण
पीएमएसएसवाई कें तेसर चरण मे मौजूदा निम्नलिखित चिकित्सा कॉलेज संस्थानक कें उन्नयन कर कें कार्य कें प्रस्ताव छै.
प्रत्येक मेडिकल कॉलेज कें उन्नयन परियोजना कें लेल संस्था कें मुताबिक150 करोड़ रुपया लागत के अनुमान लगैल गेल छै. जइ मे स125 करोड़ रु पया केन्द्रीय सरकार कें योगदान आ बाकी 25 करोड़ रु पया संबंधित राज्य सरकारक द्वारा खर्च कैल जेतई
स्त्रोत :http://pmssy-mohfw.nic.in


text:
निना दोब्रेव
निना दोब्रेव (जन्म: निना कोन्स्टेनटिनोवा दोब्रेवा, आकृति:Lang-bg; जनवरी ९, १९८९) बल्गेरियाली-क्यानेडेली अभिनेत्री आ मोडल छी ।[२] ओ दग्रासि: नेक्स्ट जनरेशन क छठम् सँ नवम् सत्रमे मिया जोन्स, एकल किशोर माता, क भूमिका निभेनाए छल । ओ वर्तमान समयमे सिडब्लु टेलिभिजन नेटवर्कक अलौकिक-किशोर ड्रामा टिभी श्रृङ्खला द भेम्पायर्स डायरिज मे एलीना गिल्बर्ट आ क्याथरिन पियर्सक किरदारक भूमिका केनए छल ।
प्रारम्भिक जीवन[सम्पादन करी]
निना दोब्रेवक जन्म सोफिया, बुल्गेरियामे भेल छल । जब ओ दुई वर्षक छल तखन ओ क्यानाडा गेल छल, तथा हिनकर पालन-पोषन टोरन्टो, ओन्टेरियोमे भेल छल । ओ धाराप्रवाह फ्रेञ्च, अङ्ग्रेजी आ बुल्गारियन भाषासभ बाजैत अछि । हिनकर माता एक कलाकार आ पिता कम्प्युटर वैज्ञानिक छी ।
सन्दर्भ सामग्रीसभ[सम्पादन करी]
- ↑ "Nina Dobrev Weight, Height, Bra Size, Shoe Size, Body, Measurements, Waist, Hips", Celebrities Measurement, अन्तिम पहुँच २०१५-११-०१।
- ↑ "Nina Dobrev – Summary", TV.com, अन्तिम पहुँच सेप्टेम्बर २५, २००११।


text:
दैनिक समाचारपत्र 'हिंदुस्तान' केर साप्ताहिक कॉलम 'ठाहिं -पठाहिं' मे नियमित रूपेँ व्यंग्य लिखिनिहार शरदिन्दु चौधरी
क एकटा व्यंग्य साझा क' रहल छी. एहि व्यंग्य केँ हिंदुस्तान ई कहि प्रकाशित करबा सँ मुंह फेर लेलक की एहि व्यंग्य मे कोर्टक अवमानना कयल गेल छैक. अहाँ पढ़ि क' कहू ,की ठीके एहि मे कोर्टक अवमानना कयल गेल छैक ? शरदिन्दुजीक एहि सँ पहिने 'गोबर गणेश'
नाम सँ एकटा व्यंग्य संग्रह सेहो बहरायल छनि - मॉडरेटर.
व्यंग्य
पदारथ करिया कक्काक हाथमे अखबार दैत, एकटा समाचार दिस इंगित करैत पुछलक- 'ई हाईकोर्टक फटकारवला समाचार पढ़लिऐक की नहि !
करिया कक्का बजलाह- एहि बातपर पहिनहि हमर पूर्वज ठोस बात कहि
गेल छथि. पहिने कहलनि - छौड़ी परिकल ढ़ौआपर', फेर ओहिसँ आगाँ कहलनि- 'झरकल
मुँह झपनहि नीक'. आब तोरा बुझबामे नहि अबैत छह तँ अखबार पढ़ि-पढ़ि चौंकैत
रहह.
- कक्का अहूँ हद्द करैत छी, एहि सामाचारमे कालेजमे हाजरीक
कमीपर छात्रालोकनि द्वारा ओकर परिपूर्तिक मांग कयल गेल छैक आ माननीय कोर्ट
दोसरे बात कहि मुँहपर ओढनी बान्हि क' चलब आ पार्के-पार्क घुमबाक कान बात
नहि देलक. ई तँ उचित नहि ने भेलै' पदारथ बाजल.
-तँ की कोर्ट की कहौ जे अहाँलोकनि स्वतंत्रताक लाभ लैत सवारी
सभपर नुमाइस करैत रहू आ लोके आँखि फेरि लिअय. आ की कोर्ट कहौक जे घरसँ
निकललि ई पढ़ुआ मैडमलोकनि, जे मुँह झांपि सगरे सैर करैत फिरैत छथि, तनिकर
हाजिरी लेबा लेल शिक्षिकालोकनिकेँ पार्क, सिनेमाहाॅल वा बाजार प्रांगणक
गेटपर तैनाती कयल जाय'.
- कक्का अहाँ कोनो बातपर एकदिसाहे किए बाजय लगैत छिऐ ?'
- हौ, हम किएक एक भग्गू होयब, जखन तोहर सरकारे कहैत छैक जे
अठारह वर्षसँ पहिने विवाह नहि होयबाक चाही आ दोसर दिस अठारहे वर्षमे ओकरा
फोटो पहचान- पत्र द' दैत छैक तँ एहिमे की माय-बाप करतैक आ की हम तों करबह.
बालिग जे करय से ओकर अधिकार'.
-'एकर माने कोर्ट जे कयलक सैह ठीक'. पदारथ पुनः बाजल.
- देख' पदारथ कोर्ट आब सेहो पाक-साफ रहि झंझटमे नहि पड़य
चाहैत अछि. सरकार से प्रतिदिन रोजगार देबाक बात कहैत छैक. तें पार्क ,
सिनेमा आ कि बजार प्रांगणमे मैथिली सेवी जकाँ जँ ककरो अंशकालिक चाकरी भेटि
जाइत छैक तँ ताहिमे हर्जे की ! हमरा तँ एहिमे प्रसन्नता होइत अछि जे एखनो
लोकमे लाज-धाख बाँचल छैक तेँ ने मुँह झांपि चलैत अछि आ 'झरकल मुँह झपनहि
नीक' मैथिली लोकोक्तिकेँ जिऔने अछि'.
ई कहि करिया कक्का गुम्म भ' गेलाह आ पदारथ सेहो चुपचाप दोसर समाचार पढ़य लागल.
संपर्क :
शरदिन्दु चौधरी
2A/39, इन्द्रपुरी, पटना-24
मो. 09334102305


text:
१०० वर्षक बाद मिथिलाक कि होयत
देखू, आब अपना सभक बाल-बच्चा विश्व-परिवेश संग डेग बढा रहल अछि। आब ओ बाबा आदम वला कहावत जे फल्लाँ बाबा एतेक सिद्धयोगी रहथि कि ओ अपन इलाका सँ बाहर पैर तक नहि रखलाह… ई सब मिथक बनि गेल अछि। आजुक अर्थ-प्रधान युग मे। हालांकि ईहो सच छैक जे फल्लाँ बाबाक आवश्यकता सीमित छलन्हि। हुनकर इच्छा आ मांग सेहो एहेन सीमा मे छलन्हि जे हुनका अपन गामहु केर सीमा सँ बाहर पैर रखबाक जरूरी नहि भेलन्हि। हम-अहाँ आजुक मिथिलाक सन्तान, ताहू मे ओहेन सन्तान जे ‘स्वाभिमान आ स्वाबलम्बन केर मूल सिद्धान्त’ पर अडिग छी, तेकरा लेल आइ अर्थक जरूरत केना बेहिसाब बनि गेल अछि से किनको सँ छुपल नहि अछि। प्रवीण सँ पुछब त कहत जे बाबा के जमाना नीक छल। लेकिन, स्वयं प्रवीण आइ अर्थ आर्जन मे केना आकंठ डूबल अछि से दुनिया देखि रहल अछि।
बिना अर्थ के आजुक जीवन बेकार अछि। मिथिला मे पहिने एकटा कहावत खूब सुनी, गरीबक जीवन देबाल बराबर। एकर मीमांसा करय मे हम बड सक्षम त नहि छी मुदा गरीबक जीवन मे कोना बेतरतीब अभावक सामना करय पड़ैत छैक, कोना एक गरीब व्यक्तिक प्रति समाजक सम्पन्न वर्ग मे हीन भावना सँ देखबाक यथार्थ परिस्थिति रहैत छैक, ई सब हम देखने आ भोगने छी, तेँ कहब जे देबाल सँ गरीबक तुलना करबाक संयोग बाबा सभक जमाना मे युक्तिसंगत छल। आजुक युग मे गरीबहु केर बच्चा सब गाम छोड़िकय शहरक स्टेशन धय लैत अछि, मंडी धय लैत अछि, उद्योग-कारखाना मे स्वीपर सँ लैत सुपरवाइजर या मैनेजर बनि जाइत अछि… जेना मोन होइत छैक से जीवनयापनक उपाय अपना लैत अछि। भाग्य बदलि जाइत छैक। कियो उठि बैसैत अछि। कियो संघर्षशीले रहि जाइत अछि। जे होइत छैक, गाम-समाजक हीन भावना सँ देखबाक दुर्दशा सँ बाहर भऽ ओ अपन स्वतंत्र अस्मिता केँ उठक-बैसक मे जिनगीक गाड़ी खींचैत रहैत अछि।
हमर अध्ययन कहैत अछि जे १०० प्रवासी मैथिल मे बामोस्किल १० टा समृद्ध-शक्तिशाली बनि पबैत अछि, ३० टा मध्यमवर्गक सम्पन्नता हासिल करैत अछि आ ४० टा निम्नवर्गहि मे रहैत अपन बाल-बच्चा आ परिवारक भरणपोषण अपनहि बदौलत येन-केन-प्रकारेण करैत रहैत अछि, आर अन्तिम मे बचल २० टा काफी उठा-पटक केर जीवन जियय लेल उकपाती-अपराधी-हिन्सक बनिकय जीवन बर्बाद कय लैत अछि। आर एहि सब वर्गक प्रवासी मैथिल लेल एकटा सब सँ पैघ चुनौती छैक ‘भविष्यक सन्तति, ओकर संस्कार आ संस्कृति, समग्र सम्पन्नताक चिन्ता’। बड़ा तेजी सँ प्रवासी बनि रहल मैथिल समुदाय लेल आगाँक १०० वर्ष बड़ा भयावह परिणाम सब दयवला छैक।
पलायनक विध्वंस २०म् सदीक आखिरी सँ मैथिल समुदायक माथ पर चढि गेलैक। १९८७ केर ओ वीभत्स तांडवकारी बाढि हो, १९८८ केर ओ भयानक भूकम्प हो, ताहू सब सँ बेसी १९९० केर बादक ओ भयावह जातिवादी राजनीति हो जे १५ वर्ष धरिक जंगलराज केर नाम सँ जानल जाइछ – एहि कालखंड मे लगभग ६०-७०% लोक पलायन लेल बाध्य भऽ गेल। सुशासन, विकास आ समाज सुधारक अनेकों सुदृढ डेग उठेनिहारक आगमन भले १५ वर्षक बाद भेल, लेकिन विगत केर १५ वर्षक पलायन आ तेकर लाभ उठा चुकल बहुल्य मैथिलजन केँ जे चस्का प्रवासी जीवनक लागल, जे नगदी माल के कमाल आ डाँर्ह मे नोटक गर्मी देखल जाय लागल से आब मैथिल लेल प्रवासहि केर जीवन केँ वास्तविक तीर्थ आ नोटहि केर आमदनी केँ असली भगवानक रूप मे स्थापित कय देलक। विदेहक सन्तान देह लेल छिछिया रहल अछि रणे-वने!
तखन ऐगला १०० वर्षक भयावहता विगत केर २० वर्षक अध्ययन सँ लगा सकैत छी। हमर व्यक्तिगत दृष्टि एहि भयावहताक सायरन १० वर्ष पूर्वहि सुनने रहय। सौराठ सभाक उत्थानक प्रयास आ एकर अनेकों कारणक अध्ययन-शोध केर क्रम मे हमरा ई ज्ञात भऽ गेल छल जे आबयवला समय मैथिल समुदाय लेल बड़ा कठिन होयत। विशेष रूप सँ प्रवासक विभिन्न स्थान मे जमिकय लगानी कय रहल मैथिल सँ गाम आयब मुश्किल भऽ जायत आ ओकर बाल-बच्चा सभक विवाहदान मे विकृति बड़ा जबरदस्त ढंग सँ मिथिला सभ्यता केँ नुकसान पहुँचायत। तहिये सँ ‘दहेज मुक्त मिथिला’ नामक एकटा आभासी एकजुटताक प्रयास आरम्भ भेल। आइ १० वर्ष मे किछु हद तक सफल भेल अछि ई आन्दोलन। लोक केँ एकटा स्वच्छ आ स्वस्थ विकल्प देल जा रहल अछि। अर्थहि केर बल सँ तेजस्वी-ओजस्वी सन्तानक परिकल्पना करब मूर्खता होयत, बल्कि मांगरूपी दहेजक प्रतिकार करैत अपन मौलिक संस्कारक रक्षा करैत पुरखाजनक मूल्यवान् परम्परा केँ पकड़िकय ‘विदेह’ रूप मे वैवाहिक सम्बन्ध निर्माण कयले सँ अपन सभ्यताक रक्षा होयत। ई सन्देश आइये बुझि जायब त कल्याण अछि, आगूक १०० वर्षक चिन्ता केँ आइये समाधान होयबाक गुंजाइश बनत। अन्यथा बहुत भयावह होयत, गीताक ओ श्लोक देखू जाहि मे चिन्ता जतायल गेल अछि… लुप्त पिण्डोदक क्रिया…
सङ्करो नरकायैव कुल-घ्नानां कुलस्य च ।
पतन्ति पितरो ह्य् एषां लुप्त-पिण्डोदक-क्रियाः ॥ ४१ ॥
saṅkaro narakāyaiva kula-ghnānāṃ kulasya ca |
patanti pitaro hy eṣāṃ lupta-piṇḍodaka-kriyāḥ || 41 ||
saṅkaraḥ–impure progeny; narakāya–take to hell; eva–certainly; kula-ghnānām–for the destroyers of the dynasty; kulasya–for the dynasty; ca–also; patanti–fall down; pitaraḥ–the ancestors; hi–indeed; eṣām–for them; lupta–having been stopped; piṇḍa-udaka-kriyāḥ–their offerings of sanctified food and water.
The generation of such impure progeny certainly takes both the destroyers of the dynasty and the dynasty itself to hell. Indeed, their forefathers, being bereft of oblations of sanctified food and water, must also suffer the same fate.
से…. चेत जाउ। चेतू जे आगामी सन्तति सही रास्ता पर जन्म लियए। आडम्बर आ देखाबा केला सँ सन्तान कदापि सुदृढ आ सम्पन्न नहि बनि सकैत अछि। दहेज एकटा खतरनाक आडम्बर थिक। बन्द करू। अर्थक जरूरी छैक लेकिन अन्याय व अधर्मक मार्ग सँ कदापि नहि। स्वधर्म मे मृत्यु होयब श्रेष्ठ छैक, परधर्म मे भयावह – ईहो गीताक वचन थिकैक। एकरा सब केँ मनन करय जाउ। नहि त मिथिला आइ त शिथिला भेल अछि, १०० वर्षक बाद सन्तान खिल्ली उड़ायत एहि मूल्यवान् सभ्यताक। अस्तु! लम्बा लेख धैर्य सँ पढबाक लेल हमर प्रणाम!!
हरिः हरः!!


text:
मिथिला मे बाढि आएब एकर सोहाग-भाग भेल छै. गंगा मे कतेक पानि बहि गेल, हिमखण्ड कतेको गलि-गलि ढहैत रहल मुदा सहरजमीन पर स्थिति जहिना केर तहिना. सरकार बनैत, खसैत रहल धरि मिथिला लेल धनसन. एतुका लोक सरकार सब लेल भोट खसबएबला रोबोट सन अछि.
मिथिला लगातार बाढि केर विभीषिका झेलबा लेल बाध्य रहल अछि. कखनो बेसी त’ कखनो कम, नोकसान निश्चिते होइ छै. नदी-धार सं भरल एहि क्षेत्र मे नेपाल दिस सं छोड़ल पानि बाढि केर स्थिति बनबैत अछि. बाढि जखन अबिते छै त’ कने एकरत्ती सावधानी रखने जानमाल केर सुरक्षा होइ छै. सरकार दिस सं बचाव आ राहत देबाक रूटीन टास्क सं कतेक मदति भेटैत छै से सब कें बूझल होएत. एहना मे स्वयं बचाव लेल तैयार रहब नीक. विशेष रूप सं परिवारक समर्थ लोक सब बच्चा आ बुजुर्ग लोकनिक केयर कोना क’ सकैत छथि से एतय देखल जा सकैत अछि.
बाढि सं बचबाक लेल जरूरी उपाय – FLOOD SAFETY TIPS
बाढि बहुत तेजी सं बढैत अछि तैं अपडेट रहू जे पानि कतेक दूर धरि आ कतेक स्पीड सं आबि रहल अछि. पानि आबि गेल अछि त’ ओकर जलस्तर कतेक छै आ रिस्क केर सम्भावना केहन बनि रहल छै सेहो जानकारी मे राखि ली. विशेष क’ राति सन समय मे परिजन केर सुरक्षा कें ल’ चौंचक रही.
एखन बिजली सेवा सेहो सबतरि देखबा मे अबैछ. बाढि केर स्थिति मे बिजली सेवा बाधित रहबाक चाही तैं इजोतक अतिरिक्त इंतजाम राखल करी. पेट्रोल अथवा डीजल जनरेटर केर उपयोग एहन स्थिति मे नै करबाक चाही. बिजलीक कोनो यंत्र हो त’ से बन्न क’ देबाक चाही. बाढि सं जुड़ल विशेष उपयोगी जानकारी एतय देखू:


text:
ⓘ रामेन
रामेन जापानी खाद्य परिकार छी । एहिमे चिनियाँ शैलीमे बनाइएल चाउचाउ मान्स या माछक झोलमे पसैत अछि । साथ बङ्गुरक तासिएल मान्स, समुद्री लेउ, मेनमा आ हरिया प्याज सेहो खानाक उपर दिश राख सजावैत अछि । ठाउँ अनुसार रामेनक बनावट शैली फरक परैत अछि ।
1. ईतिहास
रामेनक विकासस्थल थाहा नै अछि । कुछ स्रोतसभ ई चिनसँ आएल बताउँवैत अछि कुछ स्रोत २० अम शताब्दीमे जापान विकास भेल बतावैत अछि । सन् १९५० तकमे रामेनके सिना सोबा कहैत छल ।
सन् १९०० सँ रेष्टुरेन्टसभ क्यान्टोन आ साङ्घाइ सामान्य रामेन खाना पस्किए । मध्य १९०० तक आएल वाद ई बिक्री प्निय होए लगल छल । पहिल रामेन पसल सन १९१० मे खोलएल बतावैत अछि ।
2. प्रकार
विभिन्न शैलीका रामेन शैली जापान भर पावैत अछि । बिक्रि स्थान आ भूगोल अनुसार फरक भेल तयो भी नाम त एके होएत अछि। रामेन विशेषत: नुडल्स चाउचाउ आ प्रयोग करै झोल अनुसार बटैत अछि ।
नुडल्स
बहुत नुडल्ससभ कम्तिमा चार तत्वसभसँ बनल होएत अछि, गहुँक आटा, नुन, पानी आ कान्सुइ かん水, नुन पानी जहिमे पोटासियम कारबोनेट वा सोडियम कारबोनेट होएत अछि ।
स्थान अनुसारक रामेनसभ
- हाकाता रामेन
- वाकायामा
- टोकियो शैली
- किताकाता
- स्यापोरो
- योकोहमा


text:
ⓘ ठाकुरबाबा नगरपालिका
ठाकुरबाबा नगरपालिका नेपालक बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक बबई, शिवपुर, बर्दिया आ ठाकुरद्वारा गाउँ विकास समितिसभके मिलाए ठाकुरबाबा नगरपालिका बनाएल गेल अछि। ठाकुरबाबा नगरपालिकाक कूल जनसंख्या ४६,३६१ रहल अछि । ई नगरपालिकाक कूल क्षेत्रफल १०४.५७ वर्गकिलोमिटर रहल अछि । ई नगरपालिकाक केन्द्र साविकक सानोश्री-ताराताल कार्यालयमे राखने अछि । ई नगरपालिकाक ९ वडामे विभाजन कएल गेल अछि । ई नगरपालिकाक सिमाना पूर्वमे बर्दिया राष्ट्रिय निकुञ्ज, पश्चिममे बर्दिया राष्ट्रिय निकुञ्ज, उत्तरमे बर्दिया राष्ट्रिय निकुञ्ज तथा दक्षिणमे मधुवन नगरपालिका आ बारबर्दिया नगरपालिका धरि फैलल अछि ।


text:
सीतामढ़ी मे आएल बाढ़ के पानि मे किछ कमी आएल अछि. मुदा लोक के परेशानी कम नहि भs रहल अछि. सैकड़ों लोक अखनो खुलल आसमान के नीचा रहय लेल विवश छथिन्ह. सरकार के तरफ सं जे शिविर बनाएल गेल अछि ओ अतेक दूर अछि जे एहि बाढ़ि मे ओतय जनाए मुश्किल के आओर पहाड़ बना दैत अछि. सवाल इहो भs जाएत अछि जे केना अपने जाउ... आओर केना माल-मवेशी के ल जाउ. लोक सभ के राहत... बचाव के लsक शिकाएत सेहो बढ़ि रहल छनि. लोक सभ के कहनाए छनि जे मुख्यमंत्री नीतीश कुमारजी हवाई सर्वेक्षण कएला... किछ देर रुकला आओर हुनका गेलाह के बाद अफसरो सभ चलि गेलाह. सिर्फ देखाबए लेल राहत के काज भs रहल अछि.
किछ लोक के चूड़ा... गुड़... दवाई मिललन्हि. मुदा ओ एतेक कम अछि जेहि सं एक सांझ... एक पहर के जीवन काटनाय मुश्किल लगैत अछि. पैघ- सयान लोक त केहुना दिन काटि लैत छथिन्ह मुदा जखन नैना... धिआ-पुता भूख सं कानैत अछि त लोक के करेज फाटय लागए छनि. तटबंध टूटला के बाद लोक के एतेक फुरसत... समय नहि मिललन्हि जे ओ किछ सामान राखि सकताह. सभ सामान छोड़ि जीवन बचाबए लेल जेहिना छलाह... ओहिना भागलाह. एक कन्हा पर बौआ के संभारने... दोसर हाथ सं माल-मवेशी के डोर पकड़ने. आब ऊंच ठाम... बांध पर आबि त गेल छथिन्ह. मुदा जे बीत रहल छनि ओकरा देखैत हुनका सभ के एतबे कहनाय छनि जे ऐहन जिनगी सं त घर परे पड़ल रहितौं केहुना कs.
एक त उमस वाला गरमी के दिन... ऊपर सं कखनो बरैस जाए वाला पानि. छोट- मोट तिरपाल मे केना अपने बचाएल-जाए... केना जिगर के टुकड़ा के. धिआ-पुता के बचाबय के एकेटा उपाय रहय छनि आंचर. मुदा किछ देर बाद आंचरों सं पानि टपैक बौआ के भिजाबय लगैत अछि. केना कि कएल जाए किछ नहि फुराएत छनि. एक त बांध पर एकांत मे चारु कात पानिए पानि. दोसर नेना सभ के लेल कोनो चीज नहि. एहन मे कतs स दूध लाएल जाए आ कतs सं पानि. पानि त चारु कात अछि मुदा पिबय वाला एक चुरुआ नहि.
दिन त लोक केहुना काटि लैत छथिन्ह बांध पर टहलि... घुमि-फिर कs. मुदा खुलल आकाश के नीचा राति काटनाय... हे भगवान एहन दिन ककरो नहि दिखबिअह. झिंगुर के आवाज ... कुकुर के कनय के आवाज दिल के धड़कन के आओर बढ़ा दैत अछि. मन मे दस तरहक बात आबैत रहय छनि लोक सभ के. मुदा भोर भेलाह के बाद सूरज भगवान के गोर लगैत... प्रार्थना करैत मन मे एकटा भरोस सेहो जगैत अछि जे जीवन मे सेहो फेर उजाला आएत. भरोसे पर त जिनगी कायम अछि.


text:
नवका- पुरनका लेख सर्च करु...
बीपीएससी परीक्षा रद
बिहार लोक सेवा आयोग... बीपीएससी के 48वीं सं 52वीं तक के सम्मिलित संयुक्त प्रतियोगिता परीक्षा के रद कs देल गेल अछि. ई आदेश पटना हाई कोर्ट सं आएल अछि. मुख्य परीक्षा 2 फरवरी सं होए वाला छल. आब पीटी फेस सं होएत. पटना हाई कोर्ट के कहनाय अछि जे बीपीएससी परीक्षा मे भेल गलती के मानि लेलक अछि
हाई कोर्ट के कहनाय छल जे परीक्षा के बिना रद कएने न्यायोचित फैसला नहीं भs सकैत अछि. 25 मई 2008 के भेल प्रारंभिक जांच परीक्षा...पीटी मे एक लाख 76 हजार 914 परीक्षार्थी बैसल छलाह. जेहि मे सं 19 हजार 318 के सफल घोषित कएल गेल छल. मुदा किछ छात्र कोर्ट चलि गेलाह हुनकर कहनाय छलन्हि जे परीक्षा मे किछ प्रश्न ... करीब 14 टा गलत छल आओर कइटा मॉडल सवाल के उत्तर सेहो गलत बताएल गेल छल. एहि सं पहिने बीपीएससी के गलती सुधारय लेल कहल गेल... मुदा सुधार नहिं भेला के बाद कोर्ट के ई फैसला सुनाबय पड़ल. हाई कोर्ट के कहनाय छल जे लोकतंत्र मे एकोटा व्यक्ति के अधिकार के उल्लंघन नहिं होबाक चाही आओर अगर एहि सं एकहुं टा लोक के हक छिनल जाएत अछि त ओ सही नहिं होएत. आओर हम एहिठाम लोकक हक के रक्षा के लेल छी.
हाई कोर्ट के कहनाय छल जे परीक्षा के बिना रद कएने न्यायोचित फैसला नहीं भs सकैत अछि. 25 मई 2008 के भेल प्रारंभिक जांच परीक्षा...पीटी मे एक लाख 76 हजार 914 परीक्षार्थी बैसल छलाह. जेहि मे सं 19 हजार 318 के सफल घोषित कएल गेल छल. मुदा किछ छात्र कोर्ट चलि गेलाह हुनकर कहनाय छलन्हि जे परीक्षा मे किछ प्रश्न ... करीब 14 टा गलत छल आओर कइटा मॉडल सवाल के उत्तर सेहो गलत बताएल गेल छल. एहि सं पहिने बीपीएससी के गलती सुधारय लेल कहल गेल... मुदा सुधार नहिं भेला के बाद कोर्ट के ई फैसला सुनाबय पड़ल. हाई कोर्ट के कहनाय छल जे लोकतंत्र मे एकोटा व्यक्ति के अधिकार के उल्लंघन नहिं होबाक चाही आओर अगर एहि सं एकहुं टा लोक के हक छिनल जाएत अछि त ओ सही नहिं होएत. आओर हम एहिठाम लोकक हक के रक्षा के लेल छी.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
कारोबार के लेल बेहतर शहर कोन ?
बिहार के हालात सुधरि रहल अछि. विकास के रास्ता पर धीरे-धीरे आगां बढ़ि रहल अछि. प्रशासनिक सुधार भs रहल अछि . ई बात आब दुनिया सेहो मानय लागल अछि. कहल त ई जा रहल अछि जे कोनो कारोबार शुरू करय के लेल दिल्ली के बाद पटना देश मे सभस नीक जगह अछि. विश्व बैंक सं जुड़ल अंतरराष्ट्रीय वित्त निगम ( IFC ) ... वाणिज्य मंत्रालय आओर भारतीय उद्योग परिसंघ के एकटा रिपोर्ट मे कहल गेल अछि जे पटना मे कोनो कारोबार करनाय सभस सस्ता अछि. पटना मे बिजनेस करय मे लागत कम आबैत अछि. एहि सं इहो पता चलैत अछि जे बिहार आब औद्योगिक रूप सं सेहो ऊपर आबि रहल अछि.
'भारत मे कारोबार परिचालन 2009' नामक एहि रिपोर्टक मुताबिक अगर अहां कोनो कारोबार शुरू करय चाहैत छी त मुंबई सं बेहतर शहर पटना अछि. एहि रिपोर्ट मे देश के ओहि 17 शहर के चुनल गेल अछि जे कारोबार शुरू करय के लिहाज सं नीक अछि. जयपुर... हैदराबाद आओर भुवनेश्वर के सेहो कारोबार शुरु करये के लेल नीक मानल गेल अछि. ओना सत्रह शहर मे पटना चौदहवां स्थान पर अछि. मुदा चैनई... कोलकाता पटना सं पाछां अछि.
कोनो कारोबार... बिजनेस के शुरू करय मे जे लागत... खर्च आबैत अछि... मंजूरी मे जे समय लगैत अछि... ओकरा संग-संग ठेका के मामला मे सेहो पटना के दोसर ठाम से नीक स्थान देल गेल अछि. नीतीश सरकार के लेल ई रिपोर्ट एकटा मोरल बुस्टर के काज सेहो करत. किएक त रिपोर्ट सं पता चलैत अछि व्यापारी सभ के लेल कारोबारी प्रक्रिया आसान भेल अछि. प्रशासनिक स्तर पर सुधार भेलाह सं हालात बदलल अछि...आ बिहार धीरे-धीरे विकास के मार्ग पर बढ़ि रहल अछि.
रिपोर्ट मे इहो कहल गेल अछि जे मुंबई आओर नोएडा मे कोनो बिजनेस काफी जल्दी शुरू कएल जा सकैत अछि. जखन कि पटना मे बिजनेस शुरू करनाय सभ सं कम खर्चीला अछि... सस्ता पड़ैत अछि. रिपोर्ट के अगर देखल जाए त पता चलत जे लुधियाना... जयपुर आओर नोएडा मे टैक्स के पेमेंट सभस आसान अछि जखन कि चेन्ने... कोलकाता आओर पटना मे कर अदायगी काफी मुश्किल काज अछि.
एहि सभ शहर के रैंकिंग सातटा मानक के आधार पर कएल गेल अछि. जेहि मे कारोबार के शुरुआत... कंस्ट्रक्शन परमिट सं जुड़ल मामला... प्रॉपर्टी केर रजिस्ट्रेशन... कर भुगतान... सीमापार व्यापार... कॉन्ट्रैक्ट एनफोर्समेंट आओर कारोबार बंदी शामिल अछि.
रिपोर्ट के अनुसार सूची मे सभसं ऊपर अछि लुधियाना... कारोबार शुरू करने के लेल लुधियाना सभ दृष्टि सं आगां अछि . रिपोर्ट मे इहो कहल गेल अछि जे पिछला तीन साल मे देश मे कारोबार के माहौल मे काफी बदलाव आएल अछि. पहिले के तुलना मे आब कारोबार करनाय आसान भ गेल अछि. मुदा दोसर देश के तुनला मे भारत अखनो काफी पाछा अछि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिलाक विकिलीक्स क खुलासा : साहित्यिक वर्ण-संकरता
मायानंद मिश्र, गंगेश गुंजन, उषा किरण खान, तारानंद वियोगी, विभा रानी, श्रीधरम, सत्येनद्र झा, आओर न जानि कतेक साहित्यकार एहि कोटि मे आबि जा रहल छथि। सबस दुखद पहलू इ अछि जे एहि तरह क साहित्यकार अकादेमी आओर संस्था स पुरस्कृत होइत रहला अछि। फलतः जनमानस मे न त एहि तरह क साहित्यकार क प्रति आदर होइत अछि आओर नहि पुरस्कार देनिहार क प्रति। न जानि केतबा भुलक्कड़ मैथिली क साहित्यकार होइत अछि जे दिन-राति गीता त पढ़त मुदा कृष्ण क इ वाक्य बिसरि जाइत अछि जे वर्णसंकरता स कुल, परिवार, समाज सब नष्ट भ जाइत अछि है— आओर हम एहि मे इ जोडए चाहैत छी जे जखन कुल, परिवार, समाज नष्ट भ जाएत त भाषा क नष्ट होएब त निश्चित अछि ( जीव वैज्ञानिक वर्ण संकरता कए एहि स अलग राखबाक अनुरोध) ।
इ कहबा मे कोनो हर्ज नहि जे वैद्यनाथ मिश्र “यात्री” उर्फ बाबा नागार्जुन कए मैथिली साहित्य मे व्याप्त एहि साहित्यिक संकरता लेल किछु हद तक जिम्मेदार ठहराउल जा सकैत अछि। ओना “यात्री“ जी क दोष एहि ल कए कम भ जाइत अछि जे ओ इ स्वीकारने छथि जे “बलचनमा“ ओ मूलतः मैथिली मे लिखने छथि ( संदर्भ— यात्री समग्र, राजकमल प्रकाशन) मुदा हिन्दी मे प्रकाशित “बलचनमा“ मे कतहू ओ इ नहि लिख सकलाह जे इ मैथिली स अनूदित अछि (एहि ठाम इ कहब अनुचित नहि होएत जे मूल मैथिली बलचनमा मिथिला सांस्कृतिक परिषद् , कलकत्ता स फरबरी, 1967 मे प्रकाशित भेल छल) । संगहि मैथिली क हुनकर “नवतुरिया“ आओर हिन्दी क “नई पौध“ एकहि अछि आ दूनू भाषा मे एकरा मौलिक कहल गेल अछि! कईटा आलोचक त एतबा धरि कहि चुकलाह अछि जे यात्री क मैथिली मे साहित्य अकादेमी पुरस्कृत पुस्तक “पत्रहीन नग्न गाछ“ क कईटा कविता हिन्दी मे सेहो अछि। “यात्री“ क बाद एहि परंपरा कए गति भेटल आ मायानंद मिश्र एहि संकरता कए सबस पैघ व्यापारी बनि गेलाह। मैथिली मे 1988 मे साहित्य अकादेमी पुरस्कार मायानंद क “मंत्रपुत्र“ कए भेटल आओर 1989 मे इ राजकमल प्रकाशन स हिंदी क मौलिक पुस्तक क रूप मे प्रकाशित भेल। उक्त पुस्तक मैथिली क मौलिक पुस्तक नहि अछि एकर पुष्टि एहि गप स होइत अछि जे इ पुस्तक अपन सिरीज क दोसर पुस्तक अछि आओर केवल इ दोसर पुस्तक मैथिली मे अछि। शेष तीनटा पुस्तक क्रम स पिहल—”प्रथमं शैल पुत्री च“, तेसर—”पुरोहित“ आओर चारित “स्त्रीधन“ हिंदी मे अछि। लगैत अछि केवल पुरस्कार लेबा लेल माया बाबू एकरा मैथिली मे अनुवाद करि छपबा लेलथिस- इ त अहां सब कए बुझले होएत जे माया बाबू कए मैथिली अनुवाद पुरस्कार नहि बल्कि मैथिली क लेल मूल पुरस्कार भेटल छल ( एहि ठाम इ उल्लेख करब गलत नहि होएत जे एहि लेल पुरस्कार देनिहार सेहो बराबर कए जिम्मेदार छथि)। मंत्रपुत्र हिंदी क मौलिक पुस्तक अछि, इ कलकत्ता स प्रकाशित हिंदी क पत्रिका स्वर-सामरथ स सेहो ज्ञात होइत अछि। जिज्ञासु एकरा राष्ट्रीय पुस्तकालय स प्राप्त करि सकैत छी। ( अंकक बारे मे कहब कठिन अछि किया जे 8-10 अंक प्रकाशित भेलाक बाद इ पत्रिका बंद भ गेल) ।
एहि घृणित व्यापार क रानी हम उषा किरण खान कए कहि सकैत छीयेन। पहिने त ओ 1995 मे “हसीना मंजिल“ नामक उपन्यास कए प्रकाशन मंच स मैथिली मे प्रकाशित करबेलथि फेर एहि पुस्तक कए मूल हिंदी क रूप मे वाणी प्रकाशन स 2008 मे प्रकाशित करबा लेलथि। एकर बाद सेहो मन नहि भरलेन त दिसंबर, 2007 मे प्रकाशन मंच स मूल मैथिली मे “भामती“ नामक उपन्यास प्रकाशित करा “हसीना मंजिल“ क तरह एकरा 2010 मे मूल हिंदी क उपन्यास क रूप मे बाजार मे राखि देलथि। आओर एहि “भामती“ कए वर्ष 2010 लेल मैथिली क मौलिक पुस्तक क रूप मे साहित्य अकादेमी पुरस्कार भेटल। एहि सूची मे अगिला नाम तारानंद वियोगी क अछि ओ अपन हिंदी बाल-कथा पुस्तक “यह पाया तो क्या पाया“ 2005 मे प्रकाशित करेलथि ( देखू हुनके मैथिली आलोचना क पुस्तक “कर्मधारय“ क फ्लैप) आओर फेर 2008 मे ओकरा मैथिली मे अनुवाद करि वर्ष 2010 क लेल प्रथम मैथिली बाल साहित्य अकादेमी पुरस्कार प्राप्त करि लेलथि। एहि कड़ी मे किछु आओर नाम सेहो अछि जेना— विभा रानी द्वारा लिखल मैथिली कथा “बुच्ची दाइ“ अक्टू‘ दिसंब्र 2006 मे मैथिली त्रैमासिक पत्रिका घर-बाहर मे छपल आओर यैह मूल हिन्दी कहानी क रूप मे नवनीत फर-2007 मे “यूँ ही बुल्ली दाइ“ कए नाम स प्रकाशित भेल। एनबीटी द्वारा 2007 मे प्रकाशित मैथिली कथा संग्रह “देसिल बयना” ( संपादक— तारानंद वियोगी)मे श्रीधरम क मूल मैथिली कथा ब्रह्मन्याय आओर कथादेश मे छपल श्रीधरम क मूल हिन्दी कहानी नव (जातक कथा),दूनू एकहि छी।
एकर अलावा आओर कईटा नाम अछि जे एहि व्यवसाय मे लिप्त छथि आ हम हुनकर तहकीकात किर रहल छी, जेना जेना नव नाम सामने आउत दुनिया कए हम बतायब। सबस पैघ गप इ अछि जे एहि व्वसाय मे लिप्त अधिकतर लेखक जीवित छथि, हुनका स निवेदन अछि जे ओ अपन पाठक कए सूचित करथि जे उक्त पुस्तक कौन भाषा मे मौलिक अछि। अगर ओ मैथिली मे लेखन कए लाजक विषय बुझैत छथि त इ सेहो मैथिली क पाठक कए बतेबाक चाही आओर भविष्य मे मैथिली भाषा मे लेखन नहि करबाक घोषणा करबाक चाही।
साभार: http://ashantprashant.blogspot.com/
नोट : एहि आलेख स संबंधित दस्तावेज आ बहस फेसबुक पर सेहो देखल जा सकैत अछि।
आशीष अनचिन्हार
2 टिप्पणियां:


text:
नवका- पुरनका लेख सर्च करु...
जानकी आओर जनसाधारण शुरू
जयनगर- सहरसा जानकी एक्सप्रेस आओर सहरसा -अमृतसर जनसाधारण एक्सप्रेस चलनाय शुरू भ गेल अछि. रेल मंत्री लालू प्रसाद यादव दुनु रेल के हरी झंडी दिखा रवाना कएलथिन्ह. चौदह साल पहिने जानकी एक्सप्रेस के परिचालन बंद भ गेला सं एक तरहे मिथिलांचल के ई इलाका दु भाग में बंटि गेल छल. आब फेर सं दिल जुड़ि गेल अ. एहि अवसर पर रेल मंत्री कहलथिन्ह जे जल्दीए मधेपुरा में विद्युत रेल इंजन कारखाना खुलत. देर सिर्फ जमीन मिलला में देरी के कारण भ रहल अछि. एहि कारखाना के लेल जे छोट- छिन्ह कल पुर्जा के जरूरत होएत ओकरा लेल सहरसा सुपौल में कइटा छोट- छिन्ह कारखाना खोलल जाएत. लालू यादव इहो कहलथिन्ह जे बिहारीगंज आओर कुरसैला के बीच रेल लाइन बिछाइल जाएत. एहि अवसर पर लोक सभ के रेल मंत्री ई भरोस देलथिन्ह जे सहरसा में वाशिंग पीट बनि गेलाह के बाद कइटा आओर ट्रेन चलावल जाएत. लालू जी के कहनाय छलन्हि जे मुंगेर - खगड़िया के बीच रेल पुल बनावल जाएत जाहि सं एहि इलाका के लोक के आबय जाय में सहुलियत होएत.रेलमंत्री कहलथिन्ह जे सहरसा फारबिसगंज के बीच बड़ी लाइव बिछाबय के काज दु साल के भीतर पूरा कए लेल जाएत. हुनकर इहो कहनाय छलन्हि जे देश के सभ स्टेशन पर कृषि आपटलेट खोलल जाएत. एकर मकसद किसान भाई के आर्थिक रूप से मदद करनाय आओर कृषि के बढावा देनाय अछि.
सदस्यता लें टिप्पणियाँ भेजें (Atom)


text:
उत्तरी गोलार्द्ध
निर्देशाङ्क: ४५°०′०″उ॰ ०°०′०″पू॰ / ४५.०००००°N ०.०००००°E
उत्तरी गोलार्द्ध पृथ्वीकेँ ओ भाग छी जे भूमध्य रेखाक उत्तरमे अछि। अन्य सौर्यमण्डलक ग्रहसभक उत्तर दिशा पृथ्वीक उत्तरी ध्रुवक स्थिर समतलमे लेल जाएत अछि[१]। पृथ्वीकेँ अक्षीय झुकावक कारण सँ उत्तरी गोलार्द्धमे शीत ऋतु, दक्षिणायन (२२ दिसम्बरक अगलबगल) सँ वसन्त विषुव (लगभग २३ मार्च) धरि चलैत अछि आ ग्रीष्म ऋतु, उत्तरायण (२१ जुन) सँ शरद ऋतु विषुव (लगभग २३ सितम्बर) धरि चलैत अछि। उत्तरी गोलार्द्धक उत्तरी छोर पुर्ण रुपेण ठोस नै अछि, ओतय समुद्रक बीच जगह-जगह विशाल हिमखण्ड मिलैत अछि।
भूगोल आ जलवायु[सम्पादन करी]
आर्कटिक रेखाक उत्तरमे आर्कटिक प्रदेश अछि। एहि क्षेत्रमे सर्दी ठण्डा आ गर्मी उष्ण रहैत अछि।
महाद्वीपसभक सूची[सम्पादन करी]
- दक्षिणी गोलार्द्ध आ पूर्वी गोलार्द्धक किछ विदेशी क्षेत्रसभकेँ छोड़ि पूरा युरोप उत्तरी गोलार्द्धमे अबैत अछि।
- पूरा उत्तर अमेरिका, मध्य अमेरिका आ क्यारिबिया उत्तरी गोलार्द्धमे अबैत अछि।
- एसियाक विशाल हिस्सा, पूर्वी टिमोर आ इन्डोनेसियाकें छोड़ि पूरा क्षेत्र उत्तरी गोलार्द्धमे अबैत अछि।
- अफ्रिकाकेँ दुई तिहाई, अफ्रिकाक सिङ्गक ऊपर धरि।
- दक्षिण अमेरिकाक दसम् भाग, अमेजन नदीक मोहानक उत्तर धरि।


text:
सविता झा खान
आय हमसभ शिक्षा क संदर्भ मे जखन चिंतनशील होएत छी, त सबसे पैघ बिंदु शिक्षा आओर शैक्षणिक संस्थान क स्वायत्तता होएत अछि । शिक्षा क जिम्मेदारी आओर गुणवत्ता क नाम पर औपनिवेशिक काल मे जखन राज्य तमाम किसिम क सरंचना कए ठाड़ करब शुरू केलक, त सबसे पहिल आघात नहि खाली भारतीय भाषा क पहुंचल, बल्कि पाठ्यक्रम मे शामिल कैल गेल विषय आओर ओकर रूपरेखा भारतीय सामुदायिक आओर सभ्यतामूलक संदर्भ स नहि छल । एतय क लोकप्रचलित ज्ञान परंपरा कए, ओकर समाज आओर ओहि स उपजल दर्शन परंपरा कए भीषण आघात पहुँचाएल गेल । सवाल ई अछि जे आब एकरा कोन ज्ञान-परंपरा मे राखल जाए आओर ओकर भौतिक-सांस्कृतिक कर्म-स्थल कतय होए ?
एहिक उत्तर कतहूँ न कतहूँ हमर गाम मे नुकायल अछि, हमर दृष्टि स गुजरल भारत क आन गाम जेंका संभवतः मिथिला क गाम मे पिछला सदी तक फल-फूल रहल, स्वायत्त ज्ञान परंपरा (जे किछु खास गाम मे कम-से-कम संसाधन मे नैयायिक और मीमांसक घर स चलैत छल), जाहिमे राज्य आ कोनो आन सत्ता नहि त पाठ्यक्रम तय कए रहल छल नहिए डिग्री आाओर परीक्षा क ई विकृत, जानलेवा, बाजारोन्मुखी, भौतिकवादी स्वरूप कतहूँ स ग्रामीण लोकक समाज पर ई कदर हावी छल जे आजुक सबसे पैघ समस्या बेरोजगारी कए महामारी बना दैत । अपेक्षा ज्ञान संकलन आओर आत्मविद्या स परिमार्जन क छल, महज रोजगार क नहि । मनुष्य कए, युवा कए महज रोजगार क माध्यम नहि बुझल जा रहल छल, एहि ज्ञान परंपरा क ह्रास स संभवतः राज्य,रोजगार आओर शिक्षा कए आवंटन करयबला प्रबल शक्ति बनैत चलि गेल आओर लोकक, गामक स्वायत्तत्ता अपन आत्मविद्या क बल पर एकटा पुख्ता रिस्पांस नहि ठाड़ कए सकल, जे राज्याश्रय क बिना सेहो अपनी ज्ञान-परंपरा कए अक्षुण्ण रखि सकैत छल आओर आजुक हालत ई अछि जे हम दान नहि,बल्कि अनुदान क कुचक्र मे अपनी स्वायत्तता कए खोजबाक भागीरथ आओर असफल प्रयास कए रहल छी ।
ओतय मिथिला क कलेक्टिव विजडम, विपन्नता क विलास आओर कॉमन रिसोर्सेज क स्वतःस्फूर्त लोकक उत्पत्ति क बड्ड रोचक नमूना छल, ई किस्सा दरभंगा क दग्धरि/चमैनिया पोखरि क उत्त्पति क छल, कैक परत और प्रतीक से गुजरैत ई किस्सा (अयाची मिश्र, शंकर मिश्र, चमैन, दान) अंततः जल क श्रोत पर ठहरि गेल कि केना एकटा चमैन बड्ड रास धन भेटबा पर अपन मूल गुण (स्किल) स च्युत होनाए नहि चाहैत अछि, ओ पोखर खुन्हवाए कए अंततः एकटा सर्वसामान्य क हित मे निर्णय लैत अछि ।
आखिरकार दर्शन क एहि स उजागर चरित्र हम कतय ताकि सकब, जतय जनसामान्य क जीवन एकटा दर्शन, नीति स चलैत होए ? संभवतः एतबा स्वायत्तता बिरले आय कोनो विवि वा शैक्षणिक संस्था सीखा पाबए । मुद्दा ई अछि जे ई लेयर्ड विजडम गेल कतय ? तालाब कतय गेल आओर जातिगत प्रपंच कए ई जैसन प्रकरण किएक नहि दिशा दिखा पाओल ?
एहि परिस्थिती मे मिथिला क एकटा गांव सरिसब-पाही आओर ओकर संस्था अयाची डीह विकास समिति मे किछु ग्रामीण, नैयायिक विद्वान आओर ओतय क आम लोग अपन ज्ञान-परंपरा क मूल कए लकए एकटा भागीरथ प्रयास करबाक लेल अग्रसर अछि, जाहिमे ओ भारतभर स न्यायशाष्त्र क प्रकांड विद्वान कए इकठ्ठा कए रहल अछि ।
चौदहवीं-पंद्रहवीं शताब्दी क सुप्रसिद्ध मैथिल विद्वान अयाची (भवनाथ मिश्र) आओर शंकर मिश्र क चौपाड़ी (गांव सरिसब क बीच एकटा खाली जगह) टा एहिक ज्ञानक केंद्र छल । कोनो भवन, राजभवन आओर राज्य क इंफ्रास्ट्रक्चर पर आश्रित भए हिनकर ज्ञान परंपरा दम नहि तोड़लक, बल्कि गामक खुला परिवेश मे बिना कुनू बंधन, भेदभाव क बाध्यता क बगैर हुनकर ज्ञान क विमर्श चलैत रहल । आब ओ परिचर्चा आओर चमैनिया डाबर (तालाब) पर एहि महीना विमर्श कए ई साबित कए देलक जे भारत क गाम मरत नहि, नहिए ओकर लोक ऊर्जा कम होएत और नहिए ओतय क ज्ञान-परंपरा क आत्मविद्या तत्त्व क प्रति विश्व क रुझान कहियो कम होएत । किएक गांधी क भारत वैह साकार अछि और एहि ज्ञान-परंपरा कए ओ ‘सुंदर वृक्ष’ कहने छल, जाहि मे उपनिवेश क प्रतिरोध क भरपूर बीज छुपा छल आओर जे आजुक सेहो नव उपनिवेशवाद क एकटा व्यापक रिस्पांस(प्रत्युत्तर) देबाक माद्दा रखैत अछि, बशर्ते कि ज्ञान परंपरा कए ओहिक मूल ग्राम्य परिवेश से जोड़िकए कोनो विकास क मॉडल तैयार होए । सवाल इहो अछि जे पंद्रहवीं सद क शंकर मिश्र क चौपाड़ी जेहन ज्ञान-परंपरा,शिक्षा क प्रारूप पर अखनो तक विमर्श किएक नहि भए रहल अछि । किएक आजुक राज्य और लोक एहन ओपन स्पेस क स्वायत्तता कए मूल्य नहि दए रहल अछि ? आखिरकार एकटा गाम ओकर ग्रामीणक कलेक्टिव विजडम एतबा पैघ बीड़ा उठाकए ई साबित कए देलक जे गाम अखैन धरि मरल नहि अछि आओर शंकर मिश्र क चौपाड़ि अपन स्वरूप बदलिए कए फेर से ज्ञान-परंपरा क केंद्र बनबाक क्षमता रखैत अछि।
(लेखिका मैथिली क वरिष्ट लेखक, विचारक आ जानकी देवी मेमोरियल कॉलेज, डीयू मे प्राध्यापिका छथि ।)


text:
कश्मीर उपत्यका
'कश्मीर उपत्यका (उर्दू: وادی کشمیر; हिन्दी: कश्मीर घाटी) आ भेल अफ कश्मीर एकटा उपत्यका छी जे काराकोरम तथा पीर पन्जल श्रेणीक बीचम भारतक जम्मू आ कश्मीर राज्यम अवस्थित अछि । हाल ई उपत्यकाक कोनो क्षेत्रम पाकिस्तानक आधिकार नै अछि । एकर क्षेत्रफल लगभग १३५ कि.मी. लम्बा तथा ३२ किमी चौडा रहल अछि जे झेलम नदीसँ सुरु होइत अछि ।[१]जम्मू तथा कश्मीर राज्यक तीन राज्य विभाजन भितर आववाला ई उपत्यका अनन्तनाग, बारामुल्ला, बदगम, बन्दीपोर, गन्देरबाल, कुपवारा, कुलगाम, पुलवामा, शोफियाँ तथा श्रीनगर जिलाम अवस्थित अछि ।[२]
एकरा पृथ्वीक स्वर्ग सेहो कहल जाईत अछि ।
भूगोल[सम्पादन करी]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Kashmir. (2007). In Encyclopædia Britannica. Retrieved March 27, 2007, from Encyclopædia Britannica"
- ↑ "In Depth-the future of Kashmir", BBC News, अन्तिम पहुँच १६ अप्रैल २०१३।
बाह्य जडीसभ[सम्पादन करी]
- कश्मीर उपत्यका विकिभोएज सँ यात्रा सहयोगी
- कश्मीर उपत्यका


text:
ⓘ सुई धागा
सुई धागा: भारतमे निर्मित सन् २०१८ मे प्रदर्शित भारतीय हिन्दी भाषाक नाट्य चलचित्र छी जकर निर्देशन शरत कटारिया आ निर्माता आदित्य चोपड़ा आ मनीष शर्मा केनए छल। चारू श्री रायद्वारा सम्पादन भेल, फिल्ममे अनुष्का शर्मा आ वरुण धवन छोट शहरसँ एक विवाहित जोड़ीक रूपमे अभिनय केनए अछि जे अपन कपडाक व्यवसाय सुरू करैत अछि। इ चलचित्रक छायाँकन चन्देरी, भोपाल, दिल्ली आ गाजियाबादमे भेल छल। फिल्म सन् २०१९ सेप्टेम्बर २ मे भारतमे प्रदर्शित भेल छल। ई चलचित्रकें आलोचकसभसँ सकारात्मक समीक्षा प्राप्त भेल छल। ई चलचित्र बक्स अफिसमे वाणिज्यिक सफलता साबित भेल, ६४हम फिल्मफेयर पुरस्कारमे ६ टा नामाङ्कन प्राप्त केनए छल।
1. कलाकारसभ
- पूजा सारुप हरलिन बेदी के रूपमे
- सिद्धार्थ भारद्वाज बन्सलके रूपमे
- यामिनी दास निज्मो शर्मा, मौजीके माइके रूपमे
- महेश शर्मा योगेशके रूपमे
- सावन ट्यान्क जुग्नु शर्मा, मौजीके भाईके रूपमे
- श्रीकान्त वर्मा पाल्ते रामके रूपमे
- अलेक्ज्याण्डर मलिक परीक्षकके रूपमे
- जिभेन्द्र शास्त्री मोचीके रूपमे
- अनिर्बन भट्टाचार्य रणवीर टन्डन / न्यायाधीशके रूपमे
- भूपेश सिंह नौशादके रूपमे
- बृजेश करनवाल एक व्यापारीके रूपमे
- अनुष्का शर्मा ममता शर्मा, मौजीक पत्नी आ व्यापारिक साझेदार
- लाथा नायक मलयाली नर्सके रूपमे
- वरुण धवन मौजी शर्मा, टेलरक रूपमे, ममताक पति आ व्यापार साझेदार
- नमित दास गुड्डूको रूपमे
- प्रशांतके रूपमे आशीष वर्मा
- मनुकृति पाहवा कुगुड शर्मा जुगनुके श्रीमतीके रूपमे
- आभा परमार योगेशकी आमाके रूपमे
- रघुबीर यादव सुधाकर शर्माके रूपमे, मौजीके पिता


text:
सुधा मिश्र ।
“हमहु अपन बेटीके दुलार कर चाहैत छी ,हम अपन मायबाबुके देखरेख कर चाहैछी लेकिन हुनका सब सँग आरो बाँकी सबगोटाके सुरक्षित राख ई त्याग करब आवश्यक छै।प्रयोगशालामे देर तैक रहब सामान्य भगेल अछि। प्राविधिक कामकाजके अतिरिक्त, हमरा सबके अपन समूह लाय यातायात आरो खानाके प्रबन्ध तथा व्यवस्थापन करपरै अछि” डा रुना झा।रोगविज्ञानी डा रुना झा नेपालमे COVID-19 परीक्षण सञ्चालन करबला प्रयोगशालाके अधिकृत निर्देशक छथि। हुनकर टोली दिनमे लगभग असीमित नमूना सब परीक्षण करै छनि। जे अनियमित अन्तरालमे आइब जाईछै ताहिलेल असीमित काज सेहो करैछनि। हुनकर योगदानके मान्यता दैत UN Women हुनका कोरोना युद्धमे फ्रन्टलाइनमे भेल पाँच महिला भित्तर चित्रित केनेछनि।
ई बहुत गर्वक बात अछि।सचमे मिथिला मधेस बहुत गौरवान्वित अछि।गम्कैत मिथिला मधेसके माटि विश्वमे सिहैक रहल अछि।खुशी छथि मिथिला मधेसकबासी जे कोरोना भाइरस विरूद्वक सङ्घर्षमे स्वास्थ्यमोर्चाक अग्रपंक्तिमे रहिकए काज कएनिहारि डाक्टर रुना झा विश्वक पाँच महिलामध्य चुनल गेलिह । अो संयुक्त राष्ट्रसँघीय महिला (UN Women)द्वारा चयनित भेलिह।डाक्टर रुना झा टेकु अस्पतालक प्रयोगशालामे कार्यरत छथि।
बक्चौरा गाममे जन्मल डा.रुना झाके सासुर देपरामे छनि।पूर्वराजदूत धन्नजय झाके बेटी छथिन।हुनकर पतिदेव डा अजय झा क्यानसर रोग विशेषज्ञ छथिन।जनकपुरधामके क्याम्पस चौकमे सेहो घर रहल डा रुना झा के कर्मस्थल काठमाण्डु रहियाल छनि।अहिना ओ सदैब आगु बढैत रहैथ।मिथिलाके नाम चम्काबैत रहथि । हुनकर ई सम्मानके लेल हार्दिक बधाइ एवं शुभकामना !
सुधा मिश्र ।


text:
लोकसभा चुनाव मे बिहार मे आरजेडी क सूपड़ा साफ भए गेल अछि । लोकसभा चुनाव परिणाम नेता प्रतिपक्ष तेजस्वी यादव क अरमान कए पैघ झटका देने अछि । आरजेडी क खाली 9 विधानसभा क्षेत्र मे बढ़त भेटल अछि । जखनकि एनडीए कए 225 विधान सभा क्षेत्र मे बढ़त भेटल अछि ।
बिहारक महागठबंधन क हालात नाम पैघ आ दर्शन छोट बला भए गेल अछि । लोकसभा चुनावक नतीजा क हिसाब से देखल जाए त बिहारक 243 विधानसभा क्षेत्र मे से एनडीए कए 225 जखनकि तेजस्वी यादवक नेतृत्व मे लड़ल महागठबंधन कए महज 18 सीट पर सेहो बढ़त हासिल भेल । 80 विधायक बला आरजेडी कए खाली 9टा विधानसभा क्षेत्र मे बढ़त भेटल अछि ।
बता दी जे एहि बेरक लोकसभा चुनाव मे बिहार मे एनडीए 39 सीट पर सफलता हासिल केने अछि। जखनकि एकटा सीट (किशनगंज) पर कांग्रेस कए जीत भेटल अछि । ओतहि पहिल बेर एहन भेल जे आरजेडी क एकटा सेहो सांसद क खाता तक नहि खुजल । ओतहि जों विधानसभा मे बढ़तक हिसाब से देखल जाए त विधानसभा क खाली 18 सीट पर महागठबंधन आगू अछि । प्रतिपक्ष कए नेता तेजस्वी यादवक क्षेत्र राघोपुर मे खाली 242 वोट से आरजेडी कए बढ़त भेटल अछि ।
नाम पैघ आ दर्शन छोट
एहिक अलावा मुकेश सहनी क वीआईपी कए सेहो एक्कोटा विधानसभा सीट पर बढ़त नहि भेटल अछि जखनकि लोकसभा क पांचटा सीटों पर चुनाव लड़निहार उपेंद्र कुशवाहा क रालोसपा कए खाली एकटा विधानसभा क्षेत्र मे बढ़त भेटल अछि । आरजेडी कए 9 आओर कांग्रेस कए मात्र 5टा विधानसभा क्षेत्र मे बढ़त भेटल अछि । जखनकि हम कए 2टा आओर माले कए खाली 1टा सीट पर बढ़त भेटल अछि ।
एनडीए कए 225 विधानसभा क्षेत्र मे बढ़त
निर्वाचन आयोग दिस से जारी आंकड़ा क मुताबिक एनडीएक घटक दल कए 225टा विधानसभा सीट पर बढ़त भेटल अछि । एहि मे बीजेपी कए 96, जदयू कए 94 आओर लोजपा कए 35टा सीट पर बढ़त भेटल अछि । नेता विपक्षी दल तेजस्वी यादव क विधानसभा क्षेत्र राघोपुर मे मात्र 242 वोटक बढ़त आरजेडी कए भेटल अछि । मुंगेर लोकसभा क्षेत्र मे मात्र मोकामा मे कांग्रेस कए 869 वोटक बढ़त भेटल अछि ।
रालोसपा कए काराकाट लोकसभा क्षेत्र मे खाली गोह विधानसभा क्षेत्र मे बढ़त भेटल अछि , जखनकि हम कए उपेंद्र प्रसाद कए औरंगाबाद लोकसभा क्षेत्रक रफीगंज आओर गुरुआ विधानसभा मे बढ़त भेटल अछि । माले कए खाली आराक अगिआंव विधानसभा क्षेत्र मे बढ़त भेटल अछि । कांग्रेसक तारिक अनवर कए कटिहार क बलरामपुर विधानसभा क्षेत्र मे लगभग 54 हजार क बढ़त भेटल अछि ।
पाटलिपुत्र लोकसभा क्षेत्रक मनेर, मसौढ़ी आओर पालीगंज विधानसभा क्षेत्र मे आरजेडी क मीसा भारती कए बढ़त भेटल अछि, जखनकि जहानाबाद मे आरजेडी क सुरेंद्र यादव कए जहानाबाद, घोसी आओर मखदुमपुर विधानसभा क्षेत्र मे बढ़त भेटल अछि । अररिया लोकसभा क्षेत्रक अररिया आओर जोकीहाट मे आरजेडी कए बढ़त भेटल अछि ।
किशनगंज लोकसभा क्षेत्र मे कांग्रसेक मो. जावेद निर्वाचित भेल अछि, हुनका खाली अमौर आओर बायसी विधानसभा क्षेत्र मे बढ़त भेटल अछि । आरजेडी क प्रमुख नेता आओर विधायक अब्दुल बारी सिद्दीकी, चंद्रिका राय, ललित यादव, तेज प्रताप यादव, सुरेंद्र यादव अपन विधानसभा क्षेत्र मे पिछैड़ गेल अछि । ओतहि हम कए जीतनराम मांझी सेहो अपन विधानसभा मे पीछा रहि गेल । बिहार महागठबंधन क लेल ई चुनाव परिणाम खतराक घंटी मानल जा रहल अछि ।


text:
नवका- पुरनका लेख सर्च करु...
रेलवे आओर रेडक्रास केर राहत
बिहार मे आएल भीषण बाढ़ि रेल मंत्री लालू प्रसाद यादव रेलवे के माध्यम सं राहत केर काज मे जुटल छथिन्ह. राहत आओर के लेल रेल सं सामान पहुंचाबय लेल कोनो भाड़ा नहिं लेल जाएत. अगर अहां बाढ़ि पीड़ित केर पास कोनो सामान... मदद पहुंचाबय चाहय छी त देश के कोनो रेलवे क्षेत्र केर महाप्रबंधक कार्यालय या डीआरएम कार्यालय मे जाs कs सामान जमा कs सकय छी. ई सामान अहां पूर्णिया... सहरसा आओर कटिहार के डीएम के नाम सं बुक करा सकय छी. राहत केर सामान मे खाय पिबय केर सामान... तम्बू... चारा... कपड़ा-लत्ता... टॉर्च ... माचिस... मोमबती... बिस्किट... किचेन केर सामान सभ निशुल्क भेजय जाएत.
एकर अलावा अहां अपन इलाका केर रेडक्रास के माध्यम सं सेहो राहत केर सामान भेज सकय छी. ओना पटना केर पता अछि-
रेडक्रास बिल्डिंग
नॉर्थ गांधी मैदान
पटना
अहां एहि ठाम किछ लोक के फोन सेहो कs सकय छी
एसपी सिंह- 092347-41100 , 0612-2201035
कर्नल वी के सिंह- 093341-02385
कंट्रोल रुम- 098317-05627, 0612-2234869
सदस्यता लें टिप्पणियाँ भेजें (Atom)


text:
मुरुदेश्वर
मुरुदेश्वर कर्टणाक राज्य के भारत कन्नड जिल्ला के भटकल तालुकमे एक शहर छी। मुरुदेश्वर हिन्दू भगवान शिवक दोसर नाम छी। दुनिया के दोसर सभसँ ऊंच शिव प्रतिमा के लेल प्रसिद्ध, ई शहर अरब सागर के तट पर स्थित अछि आ ई मुरुदेश्वर मन्दिर के लेल सेहो प्रसिद्ध अछि। मुरुदेश्वरक मङ्गलोर-मुम्बई कोङ्कण रेल मार्ग पर एक रेलवे स्टेशन छी। ई सेहो कर्णाटकमे एक प्रसिद्ध पर्यटन स्थल छी।[१]
व्युत्पत्ति आ इतिहास[सम्पादन करी]
नाम "मुरुदेश्वर" नामक उत्पत्ति रामायणक समय के छी।
हिन्दू देवतासभ एकटा दिव्य लिङ्ग के पूजा करैत अमरता आ अजेयता प्राप्त केलक, जेकरा आत्मा-लिङ्ग कहल जाइत अछि। श्रीलङ्का के राजा रावण आत्मा-लिङ्ग (शिवक आत्मा) प्राप्त करवाक अमरता प्राप्त करवाक चाहैत छल। मुद्दा आत्म-लिङ्ग श्री महेश्वरक छल, एही लेल रावण भक्ति के साथ शिवक पूजा केलक। हुनकर प्रार्थनासभसँ प्रसन्न भऽ श्री महादेव हुनका समक्ष दर्शन केलक आ हुनकासँ पूछलक् जे ओ कि चाहैत छल रावण आत्मा-लिङ्ग के लेल पूछलक् श्री रुद्र हुनका एही शर्त पर वरदान देए पर सहमत भेल कि लङ्का पहुँचे सँ पहिने एकरा जमीन पर कखनो नै रखल जानाए चाहि। यदि आत्मा-लिङ्ग कखनो भी जमीन पर रखल गेल छल, तँ ओकरा स्थानान्तरित केनाए असम्भव होएत। अपन वरदान प्राप्त करवाक बाद, रावण लङ्का के यात्रा पर फेरसँ शुरू केलक।
नारद के एही घटनाक बारेमे पता चलल, आत्मा के आत्मा के साथ पता चलल कि रावण अमरता प्राप्त करि सकैत अछि आ धरती पर कहर बरसैत अछि। ओ श्री गणेशसँ सम्पर्क केलक आ श्रीलङ्का पहुँचे सँ आत्मा-लिङ्ग के रोकवाक लेल अनुरोध केलक। श्री स्कन्दपुरवाजा जनैत छल जे रावण एक बहुत ही समर्पित व्यक्ति छल, जे बिना प्रत्येक साँझ प्रार्थना शाम पूजा करैत छल। ओ एही तथ्य के उपयोग करवाक निर्णय लेलक आ रावण के आत्मा-लिङ्ग के जब्त करै के एक योजना के साथ आएल।


text:
आजादी आइ बनल खेलौना, भ्रष्टाचारी खेलि रहल अछि।
मेहनतकश के फाँका जीवन, तयौ बलगर ठेलि रहल अछि।
आतंकक दहशत अछि सगरे, जनता टघरल डगरे-डगरे।
बाढि भीत के उमरल-उमरल, नि्हबूधन सभ हेलि रहल अछि।
मँहगी के माया अछि नभरल, मेघ निराशी धुमरल- धुमरल।
भुखल जनता प्यासल जनता,अन्न-पानि आइ टेब रहल अछि।
कनिया मांगय साड़ी नीमन, बेटी मांगि रहल अछि कुर्ती।
बेटा के फाटल अछि अंगा, दर्द विषादक झेलि रहल अछि।
शीशा सन सपना अछि चनकल, हिय नारी के बरकल-बरकल।
दैत्याकार पूरुख बनल अछि, पुरूखारथ ओ फेलि रहल अछि।
इर्ष्या-द्वेषक जंगल घनगर, इमानक हालत अछि बद सँ बदतर।
परिवर्तन के कामी सभ आइ, पल-पल पापर बेलि रहल अछि।


text:
लल्लन जी केर बीमारिक किछुए दिन बाद पता चललैक जे प्रभाकर जी (हिनक मित्र श्री पशुपति जी केर सबस छोट भाई ) जे पहिनहिं सँ बीमार छलाह केर किडनी के बीमारी छैन्ह आ हुनका डॉक्टर वेल्लोर लs जेबाक लेल कहि देने रहथिन्ह । ओ सभ जखैन्ह वेल्लोर सs अयलाह तs पता चललैक जे प्रभाकर जी केर दोसर किडनी लगाबय परतैक जाहि में बहुत पाइक काज परतैक । सब चिंतित छलाह मुदा लल्लन जी अपना दिस सs हुनका लोकनि के आश्वासन देलथिन्ह आ अपने बीमार रहितो एकटा नाटक लिखी कs ओकरा सँग सांस्कृतिक कार्यक्रम केर आयोजन करि ओकर टिकट सँ जे पाई जमा भेलैक ओ प्रभाकर जी केर इलाजक लेल राखि देल गेलैक ।
लल्लन जी केर बीमारिक विषय में शायद हमरा सँ बेसी वर्णन नहीं कयल होयत मुदा एतबा जरूर छैक हम आब सोचैत छियैक तs हमारा अपनहि आश्चर्य होइत अछि जे ओहि समय में भगवान पता नहि कोना ओतेक शक्ति देने रहैथ। एक तs हम हुनक बीमारिक विषय में सुनलाक बादो अपन संतुलन बनेने रही , दोसर सब दिन संग में रहितहु हम नहि हुनका आ नहि कहियो दोसर के अपन मानसिक स्थिति केर पता चलय देलियैक । मुदा हमर नींद एकदम चलि गेल, सब राति करवट बदलि कs बिताबैत छलहुँ। कैयेक राति ततेक नहि घबराहट होइत छलs जे हम उठि कs टहलय लागैत छलहुँ । ताहि पर विडम्बना जे नहि हम किनकहु सs लल्लन जी केर बीमारिक विषय में कहने रहियैंह आ नहि कहि सकैत छलियैक ।
डॉक्टर कहनहीं रहथिन्ह जे हड्डी में दर्द होयतैंह ख़ास कs बाँहि में। राति में हम ततेक सम्हारि कs सूती, डर होइत छल जे कहीं चोट नहि लागि जायेन्ह। भरि राति दर्द ठीके होइत छलैन्ह आ हम जौं बिसरियो जाइयैक तs हुनक दर्द से कुहरैत देखि तुरंत मोन परि जाइत छल । हमरा तs जेना आदति भs गेल छल हमेशा एक हाथ हिनक बाँह पर धs कs धीरे धीरे दबाबैत रहैत छलियैक ।
कहबी छैक "डूबते को तिनके का सहारा "। हमरा जहिना कतहु पता लागय जे कोनो नीक डॉक्टर छथि चाहे ओ होम्योपैथी हो व आयुर्वेदी हम कोसिस करी जे लल्लन जी के देखा दियैक । लल्लन जी केर बीमारी के विषय में मात्र बिनोद जी के सबटा बुझल छलैन्ह । हुनाका पता चललैंह जे कोनो होम्योपैथी डॉक्टर बनारस में छैक आ ओ कैंसर तक केर इलाज करैत छैक अपने डॉक्टर आ नीक डॉक्टर रहैत ओ बनारस गेलाह आ हिनका लेल होम्योपैथी दबाई आनलथिन । डॉक्टर कहने छलैक जे एक दम समय पर दबाई देबाक छैक आ हर तीन तीन घंटा पर दबाई देबाक छलैक । हम हर तीन घंटा पर दबाई दियैक आ राति में सेहो घड़ी में अलार्म लगा लगा कs दियैक । ओना तs हमरा नींद नहि होइत छल, मुदा कहीं नींद लागि गेल आ दबाई छूटि नहि जाय से सोचि अलार्म लगा लियैक , मुदा भगवान तहियो नहि सुनलाह। एक दिन पता नहि कोना भोरका पहर ३ बजे दबाई देबाक छल मुदा हमर आंखि लागि गेल आ अलार्म सेहो नहि बाजलैक । भोर में हरबरा कs उठलहुँ आ उठला पर हमरा ततेक अफ़सोस भेल भरि दिन कानैत रही गेलहुँ । नहि भरि दिन खेबाक इच्छा भेल आ नहि कोनो काज में मोन लागय । साँझ में लल्लन जी हमरा बहुत समझेलाह आ कहलाह एक बेर किछु देरी सs दबाई देला सs किछु नहि होयतैक । खैर दबाई तs जतबा डॉक्टर कहने रहैन्ह ततेक पूरा खेलाह आ ओहि दिन केर बाद कोनो दिन एको मिनट देरी सs नहि देलियैन्ह । किछु दिन बाद पता चललैक जे ओ डॉक्टर बेईमान छलैक आ ओ दबाई में steroid मिला कs बेचैत छलैक ।
एक दिन लल्लन जी केर ऑफिस में एक गोटे सँ पता चललैन्ह जे पूना में एकटा बहुत पुरान डॉक्टर छथि ओ एहि बीमारिक इलाज करैत छथि । बस हम सब पूना जएबाक अपन कार्यक्रम बना लेलहुँ । हमर बड़का बेटा पुत्तु, ओहि बेर पूना में नाम लिखेने छलाह ओ अपन सामन लेबय ले आबय वाला छलाह , तय भेलैक जे ओ आबिये रहल छथि हुनके सँग पूना जायल जेतैक ।
हमर सब केर पूना जेबाक तैयारी होइत छलैक एहि बीच में लल्लन जी केर मोन किछु बेसी ख़राब भs गेलैन्ह । जमशेदपुर केर अस्पताल में भरती भेलाह । पता चलैक जे फेर खून बहुत कम छलैन्ह , डॉक्टर खून चढेबा लेल कहलैंह आ विचार विमर्श के बाद भेलैक जे एहि बेर टाटा मेमोरिअल refer कs रहल छैन्ह कियैक तs ओहि ठाम डॉक्टर अडवानी छथि जे कि भारत केर सब सँ नीक oncologist छलैथ । डॉक्टर सब अस्पताल सँ छोरय समय refer कs देलथिन्ह । आब हम सब तय केलियैक जे बम्बई तक पुत्तु सँग हम सब जायब आ ओहि ठाम देखेलाक बाद पूना सेहो जायब । पुत्तु के सेहो देखि लेबैन्ह कोना रहैत छथि आ पूना वाला डॉक्टर सs सेहो देखा लेबैक। ओना तs कहल गेल छैक जाबैत साँस ताबैत आस..... मुदा वेल्लोर में डॉक्टर के हमरा सोंझा हिनकर बिमारी केर विषय में कहलाक बावजूदो हमरा एको रत्ती ई विश्वास नहीं छलs जे हिनका एहि तरहक बिमारी होयतैंह । एहेन नीक लोक के सेहो एहि तरहक बीमारी आ कष्ट लिखल छैक से हमरा विश्वास नहीं छलs । आ ताहि चलते जहिना टी एम एच केर डॉक्टर हिनका बम्बई लs जएबाक विषय में कहलैथ तs हमरा ओ सुझाव नीक लागल आ तुरन्त बम्बई अयबाक लेल तैयार भs गेल रही . मोन में होइत छल कहीं बम्बई में हिनक इलाज संभव हो। लोक सब सs पता से लागल छल जे oncology में डॉ. अडवानी के जवाब नहीं छैक । खैर , आस पर दुनिया टिकल छैक हम सब बम्बई अयलहुं आ जाहि दिन डॉक्टर अडवानी के देखाबय के लेल टाटा मेमोरिअल जाइ छलहुँ मोन में एकटा नब आशंका छल ....कखनो बुझाइत छल एहि ठाम देखेलाक बाद इ अवश्य नीक भ जेताह । कखनो सिनेमा के ओ दृश्य आँखिक सोंझाँ में आबि जायत छल जाहि में सीधा एम्बुलेंस सs अभिनेता के टी एम एच लs जायल जाइत छैक आ ओ ओहि ठाम स घर आपस नहीं आबि पाबैत छथि, कैयेक टा सिनेमा में देखने छलियैक से मोन में जेना एकटा आदंक पैसल छल ।
भरि राति हम सुति नहि पयलहुं भोर में डॉक्टर अडवानी सँ देखेबाक लेल अस्पताल पहुँचि गेलहुँ । पता नहि कियैक हमर मोन भीतर सँ कानैत छल मुदा बाहर सs प्रकट तs नहि होमय दैत छलियैक। किछु प्रतीक्षाक बाद हमर सबहक डॉक्टर अडवानी लग जएबाक बारी आयल आ हम सब डॉक्टर आडवाणी के कक्ष में पहुँचि गेलहुँ। सब रिपोर्ट देखलाक बाद ओहो किछु जांच केर आदेश देलाह आ रिपोर्ट लs अयबाक आदेश देलाह । ओहि दिन आ ओकर दोसर दिन सब जांच करेलाक बाद डॉक्टर अडवानी लग जयबाक छलैक । डॉक्टर अडवानी लग जाहि दिन जायत छलहुँ ओहि दिन हमर मोन आओर भारी लागैत छल एक अन्जान दुखक संकेत छल बुझि परैत अछि। पचास तरह केर आशंका सs मोन विचलित छल। खैर डॉक्टर अडवानी देखलाह मुदा ओ हिनक रिपोर्ट सs संतुष्ट नहि छलाह। हुनका हिसाबे दवाई ठीके चलैत छलैक मुदा ओहि हिसाबे ओकर प्रतिक्रया नहि छलैक वा कहि सकैत छियैक जे बिमारी में सुधार नहि छलैक, जे नीक नहि छलैक। ओ किछु आओर दवाई देलाह आ छौ मास बाद आबय के लेल कहलाह ।
खैर हम सब डॉक्टर सs देखा पूना चलि गेलहुँ आ दोसर दिन भोर में डॉक्टर केर पता लs खोजय निकललहुँ । पता जे छल ताहि पर पहुँचि तs गेलहुँ आ डॉक्टर अपनहि निकलल मुदा ओकर व्यवहार आ बात करय के ढंग तेहेन छलैक जे बुझायल जेना हम सब भिखमंगा होइ । ओ हमरा सब के एकटा पता बतेलैथ आ इ कहि भगा देलैथ जे ओहि ठाम जाऊ मरीजक इलाज ओहि ठाम होइत छैक इ हमर घर अछि । खैर हम सब खोजैत पहुँचि तs गेलहुँ, ओहि ठाम डॉक्टर बहुत समय रुकलाक बाद भेंटलथि आ इहो पता चलल जे असल में डॉक्टर ओ व्यक्ति छलाह जिनका ओहि ठाम हम सब पहिने गेल छलहुँ आ पहिने ओ घर पर देखय छलाह । इ हुनक एकटा सहायक डॉक्टर छथिन्ह । खैर लल्लन जी एकदम देखाबय लेल तैयार नहि छलाह तथापि हम हुनका मना कs देखाबय लेल तैयार केलियैंह । जखैन्ह डॉक्टर सs पुछलियैन्ह जे कतेक समय लागत तs ओ इम्हर उम्हर करैत छल आ मात्र एतबा कहलैथ बैठिये अभी समय लगेगा आ सब किछु संदेहास्पद बुझाइत छल । लल्लन जी इशारा दs हमरा अपना दिस बजेलाह आ कहलाह चलु हम एहि ठाम नहि देखायब । हम कतबहु कहलियैन्ह नहि मनलाह आ हम सब बिना देखेनहि वापस भs गेलहुँ ।
क्रमशः .............


text:
अखनि ट्रेंड कय रहल अछि
मिथिला
मिथिलामे अपराध अपन सभ सीमाके पार कयने अछि!
एहेन कोनो दिन नहि अबैत अछि जाहि दिन मिथिलामे हत्या एहेन जघन्य अपराध नहि होयत हुए! सभ दिन मिथिलाक अनेको जिला सँ...
बिहार
बिहार चुनाव पर 2020 कहलनि अखिलेश, लोकतंत्र मे एते बड़का धोखा...
बिहार विधानसभा चुनाव कें रिजल्ट एलाक बाद एकर नतीजा पर चर्चा रुकल नहि अछि। अहि बीच समाजवादी पार्टी प्रमुख अखिलेश यादव बिहार चुनाव पर अपन बात राखैत महागठबंधनक समर्थन मे अपन बात कहलनि।
बिहार: एम्स मे कोरोना वैक्सीन कें तेसर चरणक ट्रायल 16 सं
एम्स पटना मे कोरोना वैक्सीन कें तेसर चरणक ट्रायल 16 नवंबर सं होयत। एकरा लेल स्वयंसेवक सं हिस्सा लेबाक आग्रह कयल गेल अछि।
सिनेमा
देश-विदेश
RCEP समझौता सँ बाहर रहबाक घोषणा कय PM मोदी देलथि जबरदस्त...
बैंकॉक: भारत RCEP समझौतामे (Regional Comprehensive Economic Partnership) शामिल नहि होबाक निर्णय लेलक अछि। प्रधानमंत्री नरेंद्र मोदी भारतक समस्या सभक...
MAKE IT MODERN
LATEST REVIEWS
दूरसंचार क्षेत्र समस्या सँ ग्रसित, डेटा आ वॉइस कॉल भ सकैत...
दूरसंचार क्षेत्र समस्या सँ ग्रसित, डेटा आ वॉइस कॉल भ' सकैत अछि महँग। हिन्दू मुस्लिम आओर राष्ट्रवाद...
व्यपार
12 मई सँ ट्रेन चलेबाक तैयारी, काल्हि साँझ 4 बजे सँ IRCTC पर होयत...
भारतीय रेलवे 12 मई सँ पैसेंजर ट्रेनक सेवा शुरू करवाक योजना बना रहल अछि। शुरूमे 15 जोड़ी ट्रेन चलायल जा सकैछ।...
Vi बनल भारत कें सबसा तेज़ मोबाइल नेटवर्क, Airtel नंबर-2, तेसर पर Jio
भारतीय लीडिंग टेलीकॉम VI (Vodafone Idea) भारतक सबसा तेज़ नेटवर्क बनि क' उभरल अछि. 2020 कें तेसर तिमाही कें आँकड़े जारी कयल गेल अछि.
Government Bond 7.15 फीसदी कें गारंटीड ब्याज: अहु किन सकेत छी, आउ जनैत छी...
बैंक आ पोस्ट ऑफिस केर घटैत ब्याज दर कें बीच मोदी सरकार बेसि ब्याज वला डिपॉजिट स्कीम ल' क' आयल अछि। अहि स्कीमक तहत 7.15 फीसदीक ब्याज देल जा रहल अछि। ई फ्लोटिंग रेट सेविंग बांड अछि, जाहिमे कोनो भी भारतीय नागरिक निवेश क' सकेत अछि।
दूरसंचार क्षेत्र समस्या सँ ग्रसित, डेटा आ वॉइस कॉल भ सकैत अछि महँग।
दूरसंचार क्षेत्र समस्या सँ ग्रसित, डेटा आ वॉइस कॉल भ' सकैत अछि महँग। हिन्दू मुस्लिम आओर राष्ट्रवाद...
Rs 20 Lakh Crore Package: TDS रेट मे 25% कटौती; Income Tax, PF लेल...
वित्त मंत्री निर्मला सीतारमण TDC और TCS कें ल’ बड़का ऐलान केलनि अछि। ओ कहलनि जे 31 मार्च, 2020 तक नॉन-सैलरीड पेमेंट कें छोड़ि बाकी सब तरहक पेमेंट पर TDS/TCS रेट...
HOLIDAY RECIPES
Unlock-5: बिहार मे 15 सं सब किछू खुलत, मुदा किछू शर्तक...
बिहार सरकार 15 अक्टूबर सं तमाम तरहक गतिविधिक सशर्त अनुमति द' देने अछि। पांच दिन बाद राज्य मे सामाजिक, शैक्षणिक, राजनीतिक, धार्मिक, खेल समेत अन्य गतिविधि शुरू भ' जायत। सरकार अहि गतिविधिक लेल शर्त तय करैत मानक संचालन प्रक्रिया (एसओपी) जारी क' देने अछि।


text:
तँ पहिने सरला प्रकाशनद्वारा सन् 1989 मे प्रकाशित कएल गेलह हुनक गजल संग्रह "शोणितायल पैरक निशान"के देखि-
एहि संग्रहमे कुल ४८टा गजल छै । जकरा आजाद गजलक श्रेणीमे राखि पढल जा सकैछ । किछु गजल भावक दृष्टिकोणे तँ महत्वपूर्ण छहिए किछु शेर सेहो हृदयकेँ छूअवला छै । जेना बतीसम् गजलक ई मतला देखू-
फूलवन मे एक भँवरा युग युग सँ रहए पियासल
जनु भोजक खास भडारी रहि जाय निखण्ड उपासल
पोथीमे 'गजले किएक ?' विषयपर 6 पेज खर्च कए लिखल गेल छै मुदा 'गजले किएक ?' तकर तथ्यपरक तर्क नै भेट सकल ।
बहरक निर्वहन तँ दूरक बात संग्रहक अधिकांश गजलमे गजलक आधारभुत निअम पालन नै कएल गेल छै । जेना गजल संख्या 2, 3, 8, 11, 14, 15, 18, 21, 23, 24, 25, 26, 27, 30, 35, 36, 45, 46, 47, 48 लगायतके गलजमे काफिया दोष तँ छहिए, बहुत रास गजलमे काफिया आ रदिफक ठेकान नै । ढेर रास शेरकेँ अर्थ सेहो अस्पष्ट बुझाइत । जेना तीसम् गजलक ई मतला देखू-
भूमि डोलल तँ बहुत किछु डोलल
भूमि डोलल तँ कहाँ किछू डोलल
कहब कने नीक नै लागत मुदा गजलक नामपर गजलक मजाक उडाएल जकाँ बुझाएत । तखन एकरा गजल संग्रह कहनाइपर प्रश्नचिन्ह लागि रहल छै । संगे शाइर गजलक विविध पक्षक सम्बन्धमे अनभिज्ञ रहल बात उजागर होइ छै ।
तेनाहिते नव आरम्भ प्रकाशनद्वरा सन् 2008 मे प्रकाशित हुनके गजल संग्रह 'थोडे आगि थोडे पानि'मे सेहो एहने गल्ती सभ दोहराएल भेटत ।


text:
काठमाडौं, २ कार्तिक । जनता समाजवादी पार्टी, नेपालका शीर्ष नेता तथा पूर्व सांसद वृर्षेशचन्द्र लाल अस्पताल भर्ना भएका छन् । कोरोना संक्रमित भएपछि लालको स्वास्थ्यमा समस्या देखिएपछि उनी ललितपुरको भैंसेपाटीमा रहेको नेपाल मेडिसिटी अस्पताल भर्ना भएका छन् । उनले आफू अस्पताल भर्ना भएको कुरा सामाजिक सञ्जाल फेशबुकमार्फत जानकारी गराएका छन् ।
उनले फेशबुकमा लेखेका छन्,‘२३ गते राजबिराज सँ लौटालाक बाद शुरू भेल बोखार कम नहि भेलापर मेडीसिटीमे टेस्ट करओलहुं। शुक्रक रातिमे पोजीटीभ कहलक। सांसमे किछ हल्का समस्या बुझाएल। अग्रज अनुज भातिज सभ मेडीसिटी में सीट मिलाकए भर्ना करओलक शनि रातिसं। पूरा भीड़ल अछि। हमर बेटी/जमाय, बेटा(पुतहुसभ लागल अछि। एखनतक एकदम ठीक छी। हमरा सम्पर्कमे जे मित्रसभ आएल रही, कृपया सतर्क रहब। बोखारदर्द, सांसमे दिक़्क़त हएत तं तुरंत अस्पताल। नहि तं गर्म पानी, चाय/कफी, हरदीदूध काढा मास्क आ देहदूरी तथा हंसाकर पूरी जरूरी। हाथक मलिमलकए नृत्य/सफ़ाई सेहो । हमरा व्यक्तिगत रूपसं ग़ैर ज़रूरी फ़ोन नहि करब से नीक लागत।”


text:
मातृभाषा दिवशकेँ शुभ अवसर पर देश विदेशमे रहयवाला सभ भाषा–भाषी मित्र लोकनिमे हार्दिक मंगलमय शुभकामना व्यक्त करैत छी । अपन मातृभाषाकेँ बचाएब हमरासभक परम कर्तव्य अछि
21 फरवरी के मनाबु अप्पन 'मातृ भाषा दिवस'
मिथिला धरोहर : 21 फरवरी यानी कि मातृ भाषा दिवस .. अंहा मे सँ बहुते कम लोग के पता होयत कि आय कोन दिन अछि। आधहा सँ ज्यादा लोग के तऽ फरवरी खाली वैलेंनटाइन डे कs लेल याद रहैत अछि।
आय के दिन अपन माँ भाषा के सेलिब्रेट करैय के अछि। आय के दिन अंहा अपन मातृ भाषा चाहे मैथिलि, अंगिका, भोजपुरी, मगही, वजिजका, जे भी होय ओकरा सेलिब्रेट कऽ सकय छि। कियाकि विविध भाषा के अय मोति के पिरोये कऽ भारत देशक एकता के माला बनय अछि, जय मे प्रेमक धागा होयत अछि।
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।


text:
नवका- पुरनका लेख सर्च करु...
गब्बर केर इंसाफ...
देश मे चारु कात हाहाकार मचल रहैत अछि. लोक महंगाई... हिंसा... लूटपाट... रिश्वत... अफसरशाही... मिलावटखोरी... अराजकता... अव्यवस्था... घोटाला आओर भ्रष्टाचार सं परेशान रहैत अछि. त्राहि-त्राहि करैत रहैत अछि.
एहि संकट... दुख के कोनो हल नहि दिखय छनि. अंधेरगर्दी सं निकलय के कोनो रास्ता नहि दिखाए छनि. एहि सभ सं तंग आबि एकटा बैसार कएल जाएत अछि.
बैसार मे फैसला होएत अछि जे सभ लोक के गब्बर सिंह के पास चलिsक फरियाद करबाक चाही. एकटा गब्बरे सिंह एहन छैथि जिनकर धाक सभ ठाम चलय छनि...आओर लोक हुनकर कहल के टालए के हिम्मत नहि करि सकैत अछि.
गब्बर सिंह आब ओ पुरनका गब्बर सिंह नहि रहि गेल छल. समय- काल के अनुसार हुनकर चोला बदलि गेल छल. एहि उम्र मे अएला के बाद गब्बर के ज्ञानक प्राप्ति भ गेल छलन्हि आओर ओ खुद देश...समाजक एहि हाल सं दुखि छलाह.
मुदा ओ खुद पहल नहि करय चाहय छलाह. ओ चाहय छलाह जे दू-चारिटा लोक हुनका ठाम आबि एहि मुद्दा के उठा सुलझाबय के रिक्वेस्ट करथिन्ह त ओ किछ ठोस कदम उठाबय के कोशिश करथिन्ह.
खुद आगां बढला सं ओ महत्व नहि रहि जाएत अछि. एहि लेल ओ अपन पू्र्व डकैत जिनका सेहो गब्बर जका ज्ञानक प्राप्त भ गेल छलन्हि...किछ चेला सभ के ... शिष्य सभ के सभ ठाम खेराs देने छलखिन्ह.
गब्बर के कार्यकर्ता सभ अपन-अपन मुहिम मे लागि गेलाह. मिशन के सफलता सेहो हाथ लागल. तंग-परेशान लोक सभ गब्बर सिंह के दरबार मे गुहार लगाबय लेल तैयार भ गेलाह.
ज्ञानप्राप्ति के बाद गब्बर सेहो रामगढ़ के जंगल छोड़ि इंद्रप्रस्थक भव्य सुरक्षित कोठी मे रहय लागल छलाह. एहि ठाम दरबार लागैत छल. लोक सभ के दुख-दर्द दूर करय के कोशिश कएल जाएत छल.
एतबा होएतहुं गब्बर सिंह बड़ दिन सं अपना के साइडलाइन जकां सेहो महसूस करैत छलाह. सक्रिय राजनीति सं अपना के दूर पाबय छलाह. ओ चाहय छलाह जे सत्ता हाथ मे नहि रहितौं किंगमेकर के भूमिका मे त रहबाके चाही.
आओर ई त मन मांगल मुराद जकां छल. लोक सभ के परेशानी दूर करय के नाम पर अपना के फेर सं चमकाबय के. अपन धाक जमाबय के. लोक के सामने गॉडफादर जकां बनय के.
तय दिन त्रस्त लोक के प्रतिनिधि सभ गब्बर के दरबार मे हाजिर भेलाह. अपन दरबार मे आण जनता के ... विवश लोक के... दुखी... परेशान लोक के नुमाइंदा सभ के आबय के खबर सुनि गब्बर भीतरे-भीतर खूब प्रसन्न भेलाह.
गब्बर सिंह दरबाह मे हाजिर भेलखिन्ह. लोक सभ दुखी मन सं अपन व्यथाक बखान करखिन्ह. कोनो प्रतिनिधि हिंसा...लूटपाट...कायदा-कानून के मुद्दा उठौलखिन्ह त कोनो प्रतिनिधि महंगाई...रिश्वत...घोटाला आओर भ्रष्टाचार के.
ई सभ सुनतहि गब्बर सिंह तमसा गेलाह आओर जोर सं चिल्लैलाह... आएं... अहां सभ ई की कहि रहल छी. ई सभ करयवाला कतेक लोक अछि? घोटाला... भ्रष्टाचार करय वाला कतेक लोक अछि ?
स्विस बैंक मे पाए-टका जमा करय वाला कतेक लोक अछि? लाइसेंस फी के नाम पर टका बनाबए वाला कतेक लोक अछि? कतेक लोक अछि? आएं... बताउ... चुप किएक छी अहां सभ?
कतेक लोक अछि? दूटा... चारिटा... दसटा... सयटा... हजारटा... कतेक अछि? मुदा अहां सभ कतेक छी...करोड़ों. ई कतेक शर्म के गप अछि जे मुट्ठी भर लोक अहां सभ के मूर्ख बनौने अछि.
अहां सभ के बुरबक बना पाए बना रहल अछि आओर अहां सभ हाथ-पर -हाथ धरि बैसल छी. कतेक दिन तक ऐना चलत? सभ किछ ऊपरे वाला पर नहि छोड़ल जा सकैत अछि. किछ अहुंके करय पड़त.
धिक्कार अछि अहां सभ पर... ककरा सं डरय छी अहां सभ? किएक डरय छी अहां सभ? कि अहां सभ सेहो ओहि मे भागीदार छी जे दुबकल छी. अगर नहि त दबल नहि रहुं. आगां आउ.
डरु नहि... किएक त... जे डरि गेल समझु मरि गेल. हिम्मत जुटाउ अपना मे अहां. हम छी नहि. हमरा रहैत अहां सभ के डरय के कोनो जरूरत नहि अछि. आबहुं जागु... अखनो नहि जागब त सुतले रहि जाएब.
एकरा सभ के उठा फेंकु...कुर्सी सं उठा भगाउ. अगर ओना नहि मानैत अछि त आंदोलन करु...सत्याग्रह करु...नहि त सरकार के चुनाव के लेल विवश करि दिअ. लोकतंत्र मे वोट अहांके बड़का हथियार अछि.
गब्बर के जोश भरल एहि भाषण के सुनि लोक सभ सेहो जोश मे आबि गेलाह. लोक सभ के अंग -अंग फरकय लगलन्हि. गब्बर सिंह जिन्दाबाद के नारा लगाबैत दरबार सं बाहर निकलय लगलाह.
एम्हर गब्बर एक चुटकी खैनी मुंह मे दबा अपन पाकल मोछ के सहलाबय लगलाह. ई देखि सांभा के आंखि मे सेहो चमकि आबि गेल.
सदस्यता लें टिप्पणियाँ भेजें (Atom)


text:
चाहे एहिपार आकि ओहिपार हेबाक चाही
टुटल लचरल आब रहब कतेक दिन
संगठित होमयक सहियार हेबाक चाही
आब ने एहितरहेँ बीतय निसि-वासर यौ
नेन्ना सँ बुढक मुहें ललकार हेबाक चाही
माय बहिन बेटी केर मुहें आब सगरो सँ
रणचंडी सन गर्जन हुंकार हेबाक चाही
सहैत रही ने आब बुरिबक बनि बैसल
ठामहिं ठाम जूल्मक प्रतिकार हेबाक चाही
मुहें टा सए ने मैथिल बनि रही एकसरे
मिथिला मैथिल सन व्यवहार हेबाक चाही
भेटत ने अधिकार बिना संघर्ष बुझि राखु
जन गन में पाबै क' उदगार हेबाक चाही
होईक सभक संग सभतरि सँ सभ रुपे
मुदा क्षण भरि में नै घनसार हेबाक चाही
छोट पैघ आ उंच नीचक आब छोड़ू भाभट
सबहक एक सन अधिकार हेबाक चाही
साल पैसठंम बीत रहल स्वतंत्र कहाँ छी
सरिपहुँ स्वतंत्रताक नियार हेबाक चाही
कहय "राजीव" नै हमरा सँ त' अहीं सँ बरू
मिथिला आ मैथिल केर उद्धार हेबाक चाही